open-index/open-wikipedia-markdown huggingface dataset:
ഗ്രീറ്റിങ്സ്

ഷാജൂൺ കാര്യാലിന്റെ സംവിധാനത്തിൽ ജയസൂര്യ, ഇന്നസെന്റ്, അബ്ബാസ്, കാവ്യ മാധവൻ എന്നിവർ പ്രധാനവേഷങ്ങളിൽ അഭിനയിച്ച് 2004-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ഗ്രീറ്റിങ്സ്***. ഘോഷ് ക്രിയേഷൻസിന്റെ ബാനറിൽ അരുൺ ഘോഷ് നിർമ്മിച്ച ഈ ചിത്രം വിതരണം ചെയ്തത് ചാമ്പ്യൻ റിലീസ്, ഘോഷ് റിലീസ് എന്നിവർ ചേർന്നാണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് മണി ഷൊർണൂർ ആണ്.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതസംവിധാനം നിർവ്വഹിച്ചത് രവീന്ദ്രൻ ആണ്. പശ്ചാത്തലസംഗീതം ഔസേപ്പച്ചൻ കൊടുത്തിരിക്കുന്നു.

; ഗാനങ്ങൾ
# കാ കാക്കേ – വിധു പ്രതാപ്, പ്രിയ ഘോഷ്
# മിഴികളിൽ – ദേവാനന്ദ്, ഗായത്രി
# ഒളിച്ചേ – ലാലി അനിൽ
# സോന സോന – ജ്യോത്സ്ന
# കാ കാക്കേ – ആശ മേനോൻ
# തകില് തിമില – എം.ജി. ശ്രീകുമാർ, രഞ്ജിനി ജോസ്
# മിഴികളിൽ – ഗായത്രി
# തകില് തിമില – എം.ജി. ശ്രീകുമാർ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''ഗ്രീറ്റിങ്സ്''  – മലയാളസംഗീതം.ഇൻഫോ

വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷാജൂൺ കാര്യാൽ സംവിധാനം ചെയ്ത ചലച്ചിത്രങ്ങൾ
കരിങ്ങാലി പുഞ്ച

300px|right
ഓണാട്ടുകര ദേശത്തിൻറെ പ്രധാന നെല്ലറയായിരുന്നു **കരിങ്ങാലി പുഞ്ച**. ഈ പുഞ്ചപാടങ്ങൾ പന്തളം, നൂറനാട്, പാലമേൽ ഗ്രാമപഞ്ചായത്തുകളിലും/ നഗരസഭകളിലും ആയി വ്യാപിച്ചു കിടക്കുന്നു. ഡിസംബർ മുതൽ ഏപ്രിൽ വരെയുള്ള നാലു മാസങ്ങളിൽ ആയിരുന്നു ഇവിടെ നെൽകൃഷിയുണ്ടായിരുന്നത്. മറ്റു സമയങ്ങളിൽ പ്രത്യേകിച്ച് ഇടവപ്പാതി - തുലാവർഷ സമയങ്ങളിൽ ഈ പുഞ്ചപാടങ്ങൾ ഒരു വലിയ ജലാശയമായി കിടക്കുന്നു. അച്ചൻകോവിൽ ആറിൻറെ പല കൈവഴികൾ ഈ പുഞ്ചപാടങ്ങളുമായി ബന്ധപെട്ടുകിടക്കുന്നു. അതിനാൽ മഴ സമയത്ത് ആറ്റിൽ വെള്ളം നിറയുമ്പോൾ, പുഞ്ചയിലും വെള്ളം കയറും. ആ സമയങ്ങളിൽ ഈ പുഞ്ച ഉൾനാടൻ മത്സ്യബന്ധനത്തിൻറെ ഒരു പ്രധാന കേന്ദ്രമാണ്. 'കരിങ്ങാലി' എന്ന നെല്ലിനം ധാരാളമായി ഇവിടെ കൃഷി ചെയ്തിരുന്നതിനാൽ കരിങ്ങാലി പുഞ്ച ആയതെന്നും, അതല്ല ഇവിടുത്തെ വെള്ളത്തിന് 'കരിങ്ങാലി മരത്തിൻറെ കാതൽ' ഇട്ട് തിളപ്പിച്ച വെള്ളത്തിൻറെ നിറം ആയതിനാൽ ഇങ്ങനെ പേരുണ്ടായി എന്നും പറയപെടുന്നു. ചില ആൽഗകളുടെ സാന്നിധ്യം ആകാം നിറം മാറ്റത്തിന് കാരണം. **കരതലതീർത്ഥപൊയ്ക** എന്ന ഒരു പേര് കൂടി ഉണ്ട് ഈ പുഞ്ചപാടത്തിന്. തിരുമണിമംഗലം ശ്രീമഹാദേവർ ക്ഷേത്രം,  പള്ളിമുക്കം ഭഗവതി ക്ഷേത്രം, വടക്കടത്തുകാവ് ഭഗവതി ക്ഷേത്രം, കാരിമുക്കം ഭഗവതി ക്ഷേത്രം, നൂറുകോടി ഭഗവതി ക്ഷേത്രം എന്നീ ക്ഷേത്രങ്ങൾ കരിങ്ങാലി പുഞ്ചയുടെ തീരത്താണ്. ഇന്ന് പലകാരണങ്ങളാൽ കൃഷി നടക്കാത്തതുകൊണ്ട് ഈ പുഞ്ച നാശോന്മുഖമാണ്.

## അവലംബം


വർഗ്ഗം:കേരളത്തിലെ നെൽപ്പാടങ്ങൾ
ഇളയിടത്ത് റാണി

വേണാടിന്റെ തായ്‌വഴിയായിരുന്ന ഇളയിടത്തു സ്വരൂപത്തിലെ റാണിയായിരുന്നു ലക്ഷ്മിക്കുട്ടി. ഇവർ  **ഇളയിടത്ത് റാണി**(**ഇളയിടത്തമ്മ**) എന്ന പേരിലാണ് പ്രസിദ്ധയായത്.

## ചരിത്രം
1736 -ൽ ഇളയിടത്തു സ്വരൂപത്തിന്റെ നാഥനായ കൊട്ടാരക്കര തമ്പുരാൻ വീരകേരളവർമ്മ നാടുനീങ്ങി. മുറപ്രകാരം സഹോദരിപുത്രിയായ ഇളയിടത്ത് റാണിയാണ് അടുത്ത അനന്തരാവകാശി. എന്നാൽ മാർത്താണ്ഡ വർമ്മ അനന്തരാവകാശിയെ സംബന്ധിച്ച്‌ തന്റെ തർക്കങ്ങൾ അറിയിച്ചു. സമീപത്തുള്ള നാട്ടുരാജ്യങ്ങളെയെല്ലാം വേണാടിൽ ലയിപ്പിച്ച് തിരുവിതാംകൂർ എന്ന രാജ്യം സ്ഥാപിക്കാൻ ശ്രമിച്ച അദ്ദേഹം, ഇളയിടത്തു സ്വരൂപത്തെയും വേണാടുമായി ലയിപ്പിക്കാനുള്ള ഉദ്ദേശ്യത്തിലായിരുന്നു. മർത്താണ്ഡ വർമ്മയെ ഭയന്ന റാണി തന്റെ സേനാധിപരായിരുന്ന കുഴിക്കൽ, കാട്ടൂർ ഉണ്ണിത്താന്മാരോടൊപ്പം ചങ്ങനാശ്ശേരിക്കടുത്തുള്ള തെക്കംകൂറിലേയ്ക്ക്‌ പോവുകയും, അവിടെ അഭയം തേടുകയും ചെയ്തു. തെക്കുംകൂർ രാജാവിന്റെ നിർബന്ധപ്രകാരം ഡച്ചുകാർ മാർത്താണ്ഡ വർമ്മക്കെതിരായി പ്രവർത്തിക്കാനായി റാണിയുമായി സഖ്യത്തിലായി.  ഇതിനായി ഡച്ചുകാർ‌ റാണിയിൽ നിന്നും ഉടമ്പടി തുല്യം ചാർത്തി വാങ്ങി. ഡച്ച് ഗവർ‌ണ്ണറായിരുന്ന വാൻ ഇംഹോഫ്‌ റാണിക്കുവേണ്ടി മാർത്താണ്ഡ വർമ്മയുമായി കൂടിക്കാഴ്ച നടത്തി. അയൽ രാജ്യങ്ങളുടേ അഭ്യന്തരകാര്യങ്ങളിൽ മാർത്താണ്ഡ വർമ്മ ഇടപെടുന്നതിലുള്ള റാണിയുടെ എതിർപ്പ്‌ അറിയിച്ചു. എങ്കിലും ഉദ്ദേശിച്ച ഫലം കിട്ടിയില്ലെന്നു മാത്രമല്ല ഡച്ചുകാരുമായുള്ള ബന്ധം കൂടുതൽ വഷളായി. 1741-ൽ വാൻ ഇംഹോഫ്‌ റാണിയെ ഇളയടത്തു സ്വരൂപത്തിന്റെ അടുത്ത ഭരണാധികാരിയായി വാഴിച്ചു. ഇത്‌ മാർത്താണ്ഡവർമ്മയെ ചൊടിപ്പിച്ചു. അദ്ദേഹം സൈന്യത്തെ സംഘടിപ്പിച്ചുകൊണ്ട്‌ ഡച്ചുകാരും, തെക്കുംകൂറും, വടക്കുംകൂറും, ചെമ്പകശ്ശേരിയും, ഇളയിടത്തു സ്വരൂപവും ചേർന്ന സയുക്ത സേനയെ ആക്രമിച്ചു. ആ യുദ്ധത്തിൽ ഡച്ചുകാർ പരാജയം സമ്മതിച്ചു. ഇളയിത്ത് സ്വരൂപം വേണാടിന്റെ ഭാഗമായിത്തീർന്നു. സഖ്യ കക്ഷികൾക്ക് വമ്പിച്ച നാശ നഷ്ടങ്ങൾ നേരിട്ടു. മാർത്താണ്ഡ വർമ്മ റാണിയെ സഹായിക്കുന്ന എല്ലാ രാജ്യങ്ങളേയും പിടിച്ചടക്കാൻ ഉത്തരവിട്ടു. കാട്ടൂർ‌ ഉണ്ണിത്താൽ പിന്നീട് മാർത്താണ്ഡ വർമ്മയുമായി ചേർന്ന് റാണിയെ വേണാടിൽ തടവിലാക്കി. ഇതറിഞ്ഞ കുഴിക്കൽ ഉണ്ണിത്താൻ രാജ്ഞിയെ അവിടെ നിന്നും രക്ഷിച്ച് ഡച്ചുകാരുടെ സമീപത്തേക്ക് എത്തി. എന്നാൽ ഡച്ചുകാരിൽ നിന്നും അപമാനം നേരിട്ട റാണി ഉടവാൾ നെഞ്ചിലേക്ക് കുത്തിയിറക്കി ആത്മഹത്യ ചെയ്തു. തൊട്ടു പിറകെ കുഴിക്കൽ ഉണ്ണിത്താനെ, വാൻ ഇംഹോഫ്‌ വെടിവച്ച് കൊല്ലുകയും ചെയ്തു.

വർഗ്ഗം:കേരളത്തിലെ നാടുവാഴികൾ
നാഷണൽ സ്റ്റോക്ക്‌ എക്സ്ചേഞ്ച്‌

**നാഷണൽ സ്റ്റോക്ക് എക്സ്ചേഞ്ച്** ഇന്ത്യയിലെ വലിയ ഓഹരി വിപണി ആണ്. ഇത് മുംബൈയിൽ ആണ് സ്ഥിതി ചെയ്യുന്നത്. ഇതിന്റെ മാർക്കറ്റ് ക്യാപിറ്റലൈസേഷൻ 7,262,507 കോടി രൂപയാണ്. ഇതിന്റെ സൂചികയുടെ പേര് നിഫ്റ്റി എന്നാണ്. ഇതിന്റെ വ്യാപാര സമയം രാവിലെ 9:15 മുതൽ ഉച്ചക്ക് 3:30 വരെയാണ്. ഇതിൽ വ്യാപാരം 2 സെഗ്മെന്റ് ആയിട്ടാനണ് നടക്കുന്നത്. ഇക്ക്യുറ്റി സെഗ്മെന്റും ഡെബ്റ്റ് മാർക്കെറ്റ് സെഗ്മെന്റും ആണവ

## അവലംബം

## പുറത്തേക്കുള്ള കണ്ണികൾ
 

വർഗ്ഗം:ഇന്ത്യയിലെ ഓഹരിവിപണി
ബോധേശ്വരൻ

സ്വാതന്ത്ര്യസമരസേനാനിയും കവിയുമായിരുന്നു **ബോധേശ്വരൻ** (1902-1990) കവയിത്രി സുഗതകുമാരി, എഴുത്തുകാരി ഹൃദയകുമാരി എന്നിവർ പുത്രിമാരാണ്.

## ജീവിത രേഖ
1902-ൽ തിരുവനന്തപുരത്തിന് അടുത്തുള്ള നെയ്യാറ്റിൻകരയിൽ, കുഞ്ഞൻ പിള്ളയുടെയും ജാനകിപിള്ളയുടെയും മകനായി ജനിച്ച കേശവനാണ് പിന്നീട്  ബോധേശ്വരൻ എന്ന പേര് സ്വീകരിച്ചത്. ആര്യസമാജത്തിന്റെ തത്ത്വങ്ങളിൽ ആകൃഷ്ടനായി ചെറുപ്പത്തിൽ സന്ന്യാസ ജീവിതം ആരംഭിച്ചു. എന്നാൽ പിൽക്കാലത്ത് ആത്മീയ ജീവിതം ഉപേക്ഷിച്ചു സ്വാതന്ത്ര്യ സമരത്തിലും മറ്റു സാമൂഹ്യ പ്രസ്ഥാനങ്ങളിലും സജീവ പങ്കാളിയായി. ഇന്ത്യൻ നാഷണൽ കോൺഗ്രസ് പ്രവർത്തകൻ എന്ന നിലയിൽ ക്ഷേത്ര പ്രവേശന സമരം വൈക്കം സത്യാഗ്രഹം തുടങ്ങി നിരവധി സമരങ്ങളിൽ പങ്കെടുത്തു. ദേശാഭിമാന പ്രചോദിതമായ കവിതകളിലൂടെ ശ്രദ്ധേയനായി. 
ജയ ജയ കോമള കേരള ധരണീ
ജയ ജയ മാമക പൂജിത ജനനീ 
മലയജസുരഭില മാരുതനേൽക്കും
മലയാളം ഹാ! മാമകരാജ്യം !


എന്ന വരികൾ ഏറെ പ്രശസ്തമാണ്. ഈ ഗാനത്തെ കേരളത്തിന്റെ സാംസ്‌കാരികഗാനമായി 2014 ൽ പ്രഖ്യാപിച്ചു. 

## കൃതികൾ

*ആദർശാരാമം (1926)
*മത പ്രബന്ധങ്ങൾ (1929)
*ഹൃദയാങ്കുരം (1931)
*സ്വതന്ത്ര കേരളം (1938)

## അവലംബം

വർഗ്ഗം:1902-ൽ ജനിച്ചവർ
വർഗ്ഗം: 1990-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാളകവികൾ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
സ്ലം ജഗത്

ചേരി നിവാസികളുടെ ശബ്ദം ജനങ്ങളിലെത്തിക്കുക എന്ന ഉദ്ദേശ്യാർത്ഥം ബംഗ്ലൂരുവിലെ ചേരിനിവാസിയായ ഐസക്ക് അരുൾ ശെൽവ പത്രാധിപരും പ്രസാധകനുമായി ലാഭേച്ചയില്ലാതെ പ്രസിദ്ധപെടുത്തുന്ന ഇന്ത്യയിലെ ഏക മാസികയാണ് **സ്ലം ജഗത്**. ചേരിയുടെ ലോകം എന്നാണ് സ്ലം ജഗത്തിന്റെ മലയാള അർഥം. കന്നട ഭാഷയിലാണ് ഇത് പ്രസിദ്ധപ്പെടുത്തുന്നത്. 

## ചരിത്രം
1997 ൽ സ്ലംശുദ്ധി എന്ന പേരിലാണ് ഈ മാസിക ആരംഭിക്കുന്നത്. പിന്നീട് 2000 ൽ സ്ലം ജഗത് ആരംഭിച്ചു. ചേരി നിവാസികളുടെ പ്രശ്നങ്ങൾ അവർ തന്നെ പറയണമെന്ന കാഴ്ചപ്പാടിൽ നിന്നാണ് ബംഗളൂരുവിലെ എൽ.ആർ നഗറിലെ ചേരിനിവാസിയായ അരുൾ ശെൽവ ഇങ്ങനെ ഒരു മാസികയ്ക്ക് തുടക്കമിട്ടത്.  തുടക്കത്തിൽ ചേരിനിവാസികൾക്കിടയിൽ പ്രവർത്തിക്കുന്ന ജനസഹയോഗ് എന്ന സംഘടനയാണ് മാസിക തുടങ്ങുന്നതിനുള്ള സഹായം നൽകിയത്. എഴുത്തിൽ താല്പര്യമുള്ള ചേരിനിവാസികൾക്കായി ഈ സംഘട ശില്പശാലകൾ സംഘടിപ്പിക്കുകയും അതിൽ മാധ്യമപ്രവർത്തകർ ക്ലാസെടുക്കുകയും ഫോട്ടോഗ്രാഫി പോലുള്ളവ പഠിപ്പിക്കുകയും ചെയ്തു. 

സ്ലം ജഗത്തിൽ ജോലിചെയ്യുന്നവർ പ്രതിഫലം വാങ്ങാതെയാണ് പ്രവർത്തിക്കുന്നത്. മാസികയിലേക്ക് സൃഷ്ടികൾ അയ്ക്കുന്നവർക്കും പ്രതിഫലം നൽകുന്നില്ല. ഒറ്റപ്രതിക്ക് അഞ്ചുരൂപയാണ് വില. പരസ്യങ്ങളും വളരെ അപൂർവമായേ പ്രസിദ്ധപ്പെടുത്താറുള്ളൂ. 

## അവലംബം

## പുറം കണ്ണികൾ
* BBC news article on the magazine
* CNN IBN Television coverage on the magazine 
* DNA Daily coverage on the magazine
* Tehelka article by Issac Arul Selva 
* Documentory Film by us on Water
* National Policy and Advocacy Council on Homelessness (NPACH) Cities Alliance newsletter, October 2004 
* News story on us 

വർഗ്ഗം:കന്നഡ മാസികകൾ
ഇബ്രാഹിം സുലൈമാൻ സേട്ട്

മുൻ പാർലമെന്റ് അംഗവും ഇന്ത്യൻ നാഷനൽ ലീഗിന്റെ അധ്യക്ഷനും ന്യൂനപക്ഷവകാശങ്ങൾക്കായി പോരാടിയ പ്രഗൽഭനായ ദേശീയനേതാവുമായിരുന്നു **ഇബ്രാഹിം സുലൈമാൻ സേട്ട്**. നിരവധി വർഷങ്ങൾ മുസ്ലിം ലീഗിന്റെ സമുന്നതനേതാവായി പ്രവർത്തിച്ച അദ്ദേഹം ബാബരി മസ്ജിദ് ധ്വംസനാനന്തരം മുസ്ലിം ലീഗുമായി വഴിപിരിഞ്ഞ് ഇന്ത്യൻ നാഷനൽ ലീഗ് സ്ഥാപിച്ചു. മഞ്ചേരി,പൊന്നാനി, കോഴിക്കോട് എന്നിവിടങ്ങളിൽ നിന്നായി 35 വർഷക്കാലം ലോകസഭാംഗമായി പ്രവർത്തിച്ചു. 2005 ൽ മരണമടഞ്ഞു. മഹ്ബൂബെ മില്ലത്ത് എന്ന് ന്യൂനപക്ഷങ്ങൾ അദ്ദേഹത്തെ സ്നേഹപൂർവം വിളിച്ചു. കച്ചി മേമൻ വിഭാഗത്തിൽ പെടുന്ന ആളാണ് സുലൈമാൻ സേട്ട്.

## ജീവിതം
1922 നവംബർ 3 ന് മൈസൂരിൽ നിന്ന് ബംഗ്ലുരുവിൽ സ്ഥിരതാമസമാക്കിയ ഒരു സമ്പന്ന വ്യാപാരകുടുംബത്തിലാണ് ഇബ്രാഹിം സുലൈമാൻ സേട്ട് ജനിച്ചത്. പിതാവ് മുഹമ്മദ് സുലൈമാൻ. മാതാവ് സൈനബ് ബായ്. സുലൈമാൻ സേട്ടുവിന്റെ മാതാവ് കേരളത്തിലെ തലശ്ശേരി സ്വദേശിനിയാണ്. സാമ്പത്തിക ശാസ്ത്രത്തിലും ചരിത്രത്തിലും ബിരുദമെടുത്ത സേട്ട് മൈസൂരിലേയും കോലാറിലേയും കോളേജുകളിൽ അദ്ധ്യാപകനായി ജോലിചെയ്തു. സർക്കാർ ജോലിക്കാർ രാഷ്ട്രീയത്തിൽ ഇടപെടുന്നത് തടയപ്പെട്ടപ്പോൾ സേട്ട് തന്റെ ഉദ്യോഗം രാജിവെച്ചു. കൊച്ചിക്കടുത്തുള്ള മട്ടാഞ്ചേരിയിലെ മർയം ബായിയാണ് സേട്ടുവിന്റെ പത്നി. ഇവർക്ക് അഞ്ചുമക്കളുണ്ട്.

2005 ഏപ്രിൽ 27 ന്‌ അദ്ദേഹം മരണപ്പെട്ടു.. അദ്ദേഹം സ്ഥാപിച്ച ഇന്ത്യൻ നാഷണൽ ലീഗ് എന്ന പ്രസ്ഥാനം ഇപ്പോൾ എൽ ഡി എഫ്‌ ഘടക കക്ഷിയായി പ്രവർത്തിച്ചു വരുന്നു

## ലോക് സഭ കാലഘട്ടവും പാർട്ടിയും

## അവലംബം

വർഗ്ഗം:1922-ൽ ജനിച്ചവർ
വർഗ്ഗം: 2005-ൽ മരിച്ചവർ
വർഗ്ഗം:നവംബർ 3-ന് ജനിച്ചവർ
വർഗ്ഗം:ഏപ്രിൽ 27-ന് മരിച്ചവർ

വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:അഞ്ചാം ലോക്‌സഭയിലെ അംഗങ്ങൾ
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:രാജ്യസഭാംഗങ്ങൾ
കെ.ജി. ശങ്കരപ്പിള്ള

ലഘുചിത്രം|കെ. ജി. ശങ്കരപിള്ള, 2018 ജനുവരി 26ന് പകർത്തിയത്. ഫോട്ടോ ഹക്സർ ആർ. കെ

കൊല്ലം ജില്ലയിലെ ചവറയിൽ ജനിച്ച 

മലയാള കവിയാണ് **കെ.ജി. ശങ്കരപ്പിള്ള** (1948 -). 1970-കളിൽ 'ബംഗാൾ' എന്ന കവിതയിലൂടെ ശ്രദ്ധേയനായി. എറണാകുളം മഹാരാജാസ് കോളേജ് പ്രിൻസിപ്പാൾ ആയിരുന്നു. "കെ.ജി. ശങ്കരപ്പിള്ളയുടെ ‍കവിതകൾ"ക്കു 2002-ലെ കേന്ദ്ര സാഹിത്യ അക്കാഡമി അവാർഡ് ലഭിച്ചു. ആധുനിക കവിതയുടെ പ്രമുഖ പ്രയോക്താക്കളിൽ ഒരാളായി അറിയപ്പെടുന്നു.

കേരളത്തിലെ ഏറ്റവും ഉയർന്ന സാഹിത്യ പുരസ്കാരമായ എഴുത്തച്ഛൻ പുരസ്കാരം 2025 ൽ കെ.ജി ശങ്കരപ്പിള്ളക്ക് ലഭിച്ചു

## ജീവിത രേഖ

1947ൽ കൊല്ലം ജില്ലയിലെ ചവറയിൽ ജനനം. ചവറ ശങ്കരമംഗലം കാമൻകുളങ്ങര ഗവൺമെൻറ് എൽ പി സ്കൂളിൽപ്രാഥമിക വിദ്യാഭ്യാസം. കൊല്ലം  എസ്.എൻ. കോളേജിൽ പഠനം. 1971 മുതൽ കേരളത്തിലെ വിവിധ സർക്കാർ കോളേജുകളിൽ മലയാളവിഭാഗം അദ്ധ്യാപകനായി പ്രവർത്തിച്ചു. എറണാകുളം മഹാരാജാസ് കോളേജിൽ പ്രിൻസിപ്പൽ ആയി വിരമിച്ചു.

പ്രസക്തി, സമകാലീന കവിത തുടങ്ങിയ പ്രസിദ്ധീകരണങ്ങളുടെ എഡിറ്റർ ആയിരുന്നു.

## കൃതികൾ
കവിത, (തിരുവനന്തപുരം, കേരള കവിത, 1981)
കൊച്ചിയിലെ വൃക്ഷങ്ങൾ (മൾബറി, കോഴിക്കോട്, 1994)
കെ. ജി. ശങ്കരപ്പിള്ളയുടെ കവിതകൾ - 1969-1996 (ഡി. സി. ബുക്സ്, കോട്ടയം, 1997)
കെജിഎസ് കവിതകൾ-1997-2006 (ഡി.സി ബുക്സ്, കോട്ടയം)

ബംഗാൾ(1984)

അയോദ്ധ്യ

ആനന്ദൻ

കഷണ്ടി

ഊർമിള

രമണൻ

നന്നങ്ങാടികൾ

പ്രാർത്ഥിക്കുന്നെങ്കിൽ ഇങ്ങനെ

## പുരസ്കാരങ്ങൾ
*2019 -  കേരള സാഹിത്യ അക്കാദമി വിശിഷ്ടാംഗത്വം
* 1998- കേരള സാഹിത്യ അക്കാഡമി അവാർഡ്
* 2002- കേന്ദ്ര സാഹിത്യ അക്കഡമി അവാർഡ്
* 2020 കടമ്മനിട്ട രാമകൃഷ്ണൻ പുരസ്‌കാരം
* 2025-എഴുത്തച്ഛൻ പുരസ്‌കാരം 
എന്നി അംഗീകാരങ്ങൾ ലഭിച്ചിട്ടുണ്ട്

## അവലംബം

## പുറംകണ്ണികൾ

വർഗ്ഗം:മലയാളകവികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാളികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഓടക്കുഴൽ പുരസ്കാരജേതാക്കൾ
വർഗ്ഗം:1948-ൽ ജനിച്ചവർ
വർഗ്ഗം:കേരള സാഹിത്യ അക്കാദമി  വിശിഷ്ടാംഗത്വം നേടിയവർ
   
ഒരു നല്ല മനുഷ്യൻ
കാടാച്ചിറ ശ്രീ തൃക്കപാലം ശിവക്ഷേത്രം

കേരളത്തിലെ കണ്ണൂർ ജില്ലയിലെ പെരളശ്ശേരി പഞ്ചായത്തിലെ കാടാച്ചിറയിൽ സ്ഥിതിചെയ്യുന്ന പുരാതന ശിവക്ഷേത്രമാണ് **കാടാച്ചിറ ശ്രീ തൃക്കപാലം മഹാശിവക്ഷേത്രം**. 108 ശിവക്ഷേത്രങ്ങളിൽ പറയുന്ന മൂന്നു തൃക്കപാലീശ്വരങ്ങളിൽ ഒന്നാണിത്.. മറ്റുള്ള രണ്ടു തൃക്കപാലീശ്വരങ്ങൾ നിരണത്തും, നാദാപുരത്തും ആണ്. പെരളശ്ശേരി തൃക്കപാലം മഹാദേവക്ഷേത്രത്തിലെ പ്രതിഷ്ഠ നടത്തിയത് പരശുരാമനാണന്നു വിശ്വസിക്കുന്നു. ഇവിടെ ശിവപ്രതിഷ്ഠാ സങ്കൽപം കപാലീശ്വരനാണ്. ക്ഷേത്രത്തിന്റെ പേർ പണ്ട് തൃക്കപാലീശ്വരം എന്നായിരുന്നു, പിന്നീട് തൃക്കപാലമായി മാറിയതാണ്. കപാലീശ്വര സങ്കല്പത്തിലുള്ള രണ്ടു ശിവലിംഗപ്രതിഷ്ഠകളുള്ള അപൂർവ്വക്ഷേത്രം. 

## ഐതിഹ്യം
മറ്റു തൃക്കപാലീശ്വരക്ഷേത്രങ്ങളിലേതു പോലെതന്നെ ഇവിടെയും കപാലീശ്വര സങ്കല്പത്തിലാണ് ശിവപ്രതിഷ്ഠ.

## ക്ഷേത്രം
കണ്ണൂർ ജില്ലയിലെ പുരാതന ക്ഷേത്രങ്ങളിൽ ഒന്നാണിത്. പെരളശ്ശേരി സുബ്രഹ്മണ്യസ്വാമിക്ഷേത്രവുമായും കൊട്ടിയൂർ ശിവക്ഷേത്രങ്ങളുമായും പുരാതനകാലം മുതൽക്കു തന്നെ ബന്ധപെട്ടുകിടക്കുന്നു ഈ ക്ഷേത്രം. ഇവിടെ രണ്ട് ശിവപ്രതിഷ്ഠകൾ ഉണ്ട്. രണ്ട് ശിവലിംഗങ്ങളും കിഴക്കു ദർശനം നൽകിയാണ് പ്രതിഷ്ഠ. കിഴക്കു വശത്തായി ഒരു ക്ഷേത്രക്കുളം ഉണ്ട്. മഹാദേവന്റെ രൗദ്രഭാവത്തിനു ശമനം ഉണ്ടാകുവാനായി ആ ക്ഷേത്രക്കുളത്തിലേക്ക് ക്ഷേത്രേശന്മാരുടെ ദൃഷ്ടി വരത്തക്കവണ്ണമാണ് ഇവിടെ പ്രതിഷ്ഠ നടത്തിയിരിക്കുന്നത് എന്നു വിശ്വസിക്കുന്നു.

തൃക്കപാലക്ഷേത്രത്തിൽ ചതുര ശ്രീകോവിലും നാലമ്പലവും നമസ്കാരമണ്ഡപവും പണിതീർത്തിരിക്കുന്നത് പഴയ കേരളാ ശൈലിയിലാണ്. രണ്ടുക്ഷേത്രങ്ങൾക്കും കൂടിയാണ് നാലമ്പലം പണിതീർത്തിരിക്കുന്നത്. രണ്ടുക്ഷേത്രങ്ങൾക്കും വെവ്വേറെ പ്രധാന ബലിക്കല്ലുകളും, കൊടിമരങ്ങളും പണിതീർത്തിട്ടുണ്ട്.

## വിശേഷങ്ങളും, പൂജാവിധികളും
* ശിവരാത്രി
* ഉത്സവം
* മണ്ഡലപൂജ

അപൂർവമായ ഇരട്ട തിടമ്പ് നൃത്തം ഉത്സവദിവസങ്ങളിൽ ഇവിടെ നടത്താറുണ്ട്.

### കൊട്ടിയൂർ വൈശാഖോത്സവം
കൊട്ടിയൂർ ശിവക്ഷേത്രവുമായി അഭേദ്യമായ ബന്ധമുള്ള ക്ഷേത്രമാണിത്. കൊട്ടിയൂരിലെ വൈശാഖോത്സവത്തിന് ഇവിടെ നിന്നും നെയ്യമൃത് എഴുന്നള്ളിക്കുക പതിവാണ്.

## ഉപക്ഷേത്രങ്ങൾ
* പാർവ്വതി
* ഗണപതി
* സുബ്രഹ്മണ്യൻ
* ശാസ്താവ്
* നാഗദൈവങ്ങൾ
* മഹാവിഷ്ണു

## ക്ഷേത്രത്തിൽ എത്തിച്ചേരാൻ
കണ്ണൂർ - കൂത്തുപറമ്പ് റോഡിനരുകിൽ കാടാച്ചിറയിൽ ആണ് ക്ഷേത്രം സ്ഥിതിചെയ്യുന്നത്. പെരളശ്ശേരി സുബ്രഹ്മണ്യ സ്വാമിക്ഷേത്രത്തിൽ നിന്നും 3 കിലോമീറ്റർ അകലെയാണ് ഈ ക്ഷേത്രം.

## ചിത്രശാല



Image:Trikkapaalam Temple.jpg|കാടാച്ചിറ തൃക്കപാലം ശിവ ക്ഷേത്രം
Image:Trikkapaalam Pond.jpg|കാടാച്ചിറ തൃക്കപാലം ശിവ ക്ഷേത്ര ചിറ 
Image:Trikkapaalam Board.jpg|കാടാച്ചിറ തൃക്കപാലം ശിവ ക്ഷേത്രം



## അവലംബം
 

വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:രണ്ടു കൊടിമരങ്ങളുള്ള ക്ഷേത്രങ്ങൾ
സഫിയ്യ ബിൻത് ഹുയയ്യ്

**സഫിയ്യ ബിൻത് ഹുയയ്യ്** (അറബിക്: صفية بنت حيي‎) ( 610 –  670) ഇസ്‌ലാമിക പ്രവാചകനായ മുഹമ്മദിന്റെ 12 ഭാര്യമാരിൽ ഒരാളായിരുന്നു . മദീനയിലെ ജൂതഗോത്രമായിരുന്ന ബനൂനാദിറിന്റെ നേതാവ് ഹുയയ്യ് ഇബ്നു അഖ്ത്താബിന്റെയും ബനൂ ഗുറൈസാ ഗോത്രത്തിൽ ഉൾപ്പെട്ട ബറാ ബിൻ‌ത് സമാവലിന്റെയും മകളായി ജനിച്ച സഫിയ്യയുടെ ആദ്യ ഭർത്താവ് സല്ലാം മിഷ്ക്കാം ആയിരുന്നു.

വർഗ്ഗം:സ്വഹാബികൾ
വർഗ്ഗം:മുഹമ്മദ് നബിയുടെ ഭാര്യമാർ
വർഗ്ഗം:സ്വഹാബി സ്ത്രീകൾ
വർഗ്ഗം:601-ൽ ജനിച്ചവർ
വർഗ്ഗം:661-ൽ മരിച്ചവർ
മൈമൂന ബിൻത് അൽഹാരിത്

**മൈമൂന ബിൻത് അൽഹാരിത്** അറബിക്: ميمونه بنت الحارث‎) ( 594 – 674) ഇസ്‌ലാമിക പ്രവാചകനായ മുഹമ്മദിന്റെ 12 ഭാര്യമാരിൽ ഒരാളാണ്. ബുറാഹ് എന്ന അവരുടെ യഥാർത്ഥനാമം പ്രവാചകൻ മുഹമ്മദ് ആണ് മൈമൂന എന്നാക്കി മാറ്റിയത്.
അസ്മ ബിൻ‌ത് ഉമൈസ്, പിന്നീട് അബൂബക്കറിന്റെ ഭാര്യയായി മാറിയ സൽമ ബിൻ‌ത് ഉമൈസ്, ഹംസ ഇബ്നു അബ്ദുൽ മുത്തലിബ് എന്നിവർ അവളുടെ അർദ്ധസഹോദരങ്ങളും ലുബാബ, ഇസ്സ എന്നിവർ പൂർണ്ണ സഹോദരങ്ങളും ആണ്. നേരത്തേ മരണപ്പെട്ടതും നബിയുടെ മറ്റൊരു ഭാര്യയായതുമായിരുന്ന സൈനബ് ബിൻത് ഖുസൈമ അവരുടെ അർദ്ധസഹോദരിയാണ്.

വർഗ്ഗം:സ്വഹാബികൾ
വർഗ്ഗം:സ്വഹാബി സ്ത്രീകൾ
വർഗ്ഗം:മുഹമ്മദ് നബിയുടെ ഭാര്യമാർ
നാദാപുരം ഇരിങ്ങണ്ണൂർ ശിവക്ഷേത്രം

കേരളത്തിലെ കോഴിക്കോട് ജില്ലയിലെ നാദാപുരത്ത് സ്ഥിതിചെയ്യുന്ന അതിപുരാതന ശിവക്ഷേത്രമാണ് **നാദാപുരം ഇരിങ്ങണ്ണൂർ മഹാദേവക്ഷേത്രം**. 108 ശിവക്ഷേത്രങ്ങളിൽ പറയുന്ന മൂന്നു തൃക്കപാലീശ്വരങ്ങളിൽ ഒന്നാണിത്.. മറ്റുള്ള രണ്ടു തൃക്കപാലീശ്വരങ്ങൾ നിരണത്തും, പെരളശ്ശേരിയിലും ആണ്. നാദാപുരം ഇരിങ്ങണ്ണൂർ മഹാദേവക്ഷേത്രത്തിലെ പ്രതിഷ്ഠ നടത്തിയത് പരശുരാമനാണന്നു വിശ്വസിക്കുന്നു. 

thumb|300px|നാദാപുരം ശിവക്ഷേത്രം

## ഐതിഹ്യം

## ക്ഷേത്രം
കോഴിക്കോട് ജില്ലയിലെ പുരാതന ക്ഷേത്രങ്ങളിൽ ഒന്നാണിത്. നാദാപുരത്ത് എടച്ചേരി പഞ്ചായത്തിലാണ് ക്ഷേത്രം സ്ഥിതിചെയ്യുന്നത്. വളരെ മനോഹരമാണീ ക്ഷേത്ര നിർമ്മിതി. നാലമ്പലവും, തിടപ്പള്ളിയും, ബലിക്കല്പുരയും, മുഖമണ്ഡപത്തോട് കൂടിയ ശ്രീകോവിലും എല്ലാം മഹാക്ഷേത്രത്തിനൊത്തവണ്ണമാണ് പണിതീർത്തിരിക്കുന്നത്.

ക്ഷേത്രം കിഴക്കോട്ട് അഭിമുഖമായാണ് സ്ഥിതി ചെയ്യുന്നത്. കിഴക്കു വശത്തായി അഗ്രമണ്ഡപത്തിനു മുമ്പിലായി പണ്ട് നമസ്കാരമണ്ഡപം ഉണ്ടായിരുന്നു എന്നു മനസ്സിലാക്കാം. കിഴക്കേ നാലമ്പലത്തിലൂടെ ബലിക്കല്പുര കടന്ന് അകത്തു കയറുമ്പോൾ ചതുരത്തിൽ നിർമ്മിച്ചിട്ടുള്ള മനോഹരമായ മുഖമണ്ഡപം കാണാൻ പറ്റും. മുഖമണ്ഡപത്തിനും ശ്രീകോവിലിനും ദ്വിതാല രൂപമാ‍ണുള്ളത്. ശ്രീകോവിലിന് ചുറ്റുമുള്ള നാ‍ലമ്പലത്തിൽ തിടപ്പിള്ളിയും പണിതീർത്തിട്ടുണ്ട്. നാലമ്പലത്തിന്റെ വടക്ക് ഭാഗത്ത് വിഷ്ണു പ്രതിഷ്ഠയുണ്ട്.

കിഴക്കു വശത്തായി വളരെ വലിപ്പമേറിയ ക്ഷേത്രക്കുളം ഉണ്ട്. ശ്രീമഹാദേവന്റെ രൗദ്രഭാവത്തിനു ശമനം ഉണ്ടാകുവാനാവാം ഇവിടെയും ക്ഷേത്രക്കുളത്തിലേക്ക് ദൃഷ്ടി വരത്തക്കവണ്ണം പ്രതിഷ്ഠ നടത്തിയിരിക്കുന്നത്. മാത്രമല്ല ഇവിടുത്തെ ശിവപ്രതിഷ്ഠയ്ക്ക് തൃക്കണ്ണ് (മൂന്നാം കണ്ണ്) ഇല്ല. സർവ്വദാഹകമായ മൂന്നാം കണ്ണ് ഇല്ലാത്തതുകൊണ്ടുതന്നെ രൗദ്രനല്ല, സൗമ്യനാണ് ഇവിടുത്തെ ശിവൻ എന്നാണ് വിശ്വാസം. രണ്ട് കണ്ണുകൾ ഉള്ള ശിവപ്രതിഷ്ഠയിൽ നിന്നാണ് ഇരിങ്ങണ്ണൂർ (ഇര്+കണ്ണ്+ഊര്) എന്ന സ്ഥലനാമം സിദ്ധിച്ചത് എന്നു പറയപ്പെടുന്നു.

## വിശേഷങ്ങളും, പൂജാവിധികളും
നിത്യേന മൂന്നു പൂജകൾ പതിവുണ്ട്. ഉഷപൂജ, ഉച്ചപൂജ, അത്താഴപൂജ.

* ശിവരാത്രി
* മണ്ഡലപൂജ
* അഷ്ടമിരോഹിണി

## ഉപക്ഷേത്രങ്ങൾ
* ഗണപതി
* അയ്യപ്പൻ
* നാഗങ്ങൾ
* ബ്രഹ്മരക്ഷസ്സ്
* ശ്രീകൃഷ്ണൻ

## ക്ഷേത്രത്തിൽ എത്തിചേരാൻ
എടച്ചേരി പഞ്ചായത്തിൽ നാദാപുരം - തലശ്ശേരി റൂട്ടിൽ ഇരിങ്ങണ്ണൂർ ദേശത്താണ് ക്ഷേത്രം സ്ഥിതിചെയ്യുന്നത്.

## അവലംബം
 

വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കോഴിക്കോട് ജില്ലയിലെ ക്ഷേത്രങ്ങൾ
വയത്തൂർ കാലിയാർ ശിവക്ഷേത്രം

കണ്ണൂർ ജില്ലയിൽ ഉളിക്കൽ ഗ്രാമപഞ്ചായത്ത്ൽപെട്ട വയത്തൂർ എന്ന സ്ഥലത്ത് സ്ഥിതി ചെയ്യുന്ന പുരാതന ശിവക്ഷേത്രം.കണ്ണൂരിൽ നിന്നും മട്ടന്നൂർ -ഇരിട്ടി വഴി ഉളിക്കൽ എത്തിയോ, പയ്യാവൂർ വഴി ഉളിക്കൽ എത്തിയോ ഇവിടെ എത്താം. കണ്ണൂരിൽ നിന്നും ഏകദേശം അൻപത് കിലോമീറ്റർ ദൂരമുണ്ട്.
## പ്രതിഷ്ഠ
ശിവപ്രതിഷ്ഠയാണിവിടെയുള്ളത്.കുടകരും തദ്ദേശവാസികളും ചേർന്ന് മകരമാസം ഒന്നു മുതൽ പന്ത്രണ്ടു വരെ നടത്തുന്ന ഊട്ടുത്സവമാണിവിടെ പ്രധാനം. ഊട്ടിനു വേണ്ട അരി സാധനങ്ങൾ കുടകിൽ നിന്നും കാളപ്പുറത്ത് കൊണ്ടുവരുന്നു.

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
മാരിയ അൽ ഖിബ്തിയ

**മാരിയ അൽ ഖിബ്തിയ** (അറബിക്: مارية القبطية‎)  ഇസ്‌ലാമിക പ്രവാചകനായ മുഹമ്മദ് നബിയുടെ ആദ്യകാല അടിമകളിൽ ഒരാളും പിന്നീട് അദ്ദേഹത്തിന്റെ 12 ഭാര്യമാരിൽ  ഒരാളുമായി മാറിയ വനിതയായിരുന്നു. മാരിയ ഒരു ഈജിപ്ത്കാരിയായ വനിതയായിരുന്നു, അവളുടെ സഹോദരി സിറിൻ ബിൻത് ഷാമുൻ എന്ന സഹോദരിയോടൊപ്പം, സസാനിയൻ ഈജിപ്തിലെ അലക്സാണ്ട്രിയ പ്രദേശത്തിൻ്റെ ഒരു ക്രിസ്ത്യൻ ഗവർണറായിരുന്ന അൽ-മുഖാവ്ഖിസ് പ്രവാചകനായ മുഹമ്മദ് നബിക്ക് 628-ൽ അവളെ അടിമയായി നൽകി. അവൾ തൻ്റെ ശിഷ്ടകാലം മദീനയിൽ ചെലവഴിച്ചു, മുഹമ്മദിൽ നിന്നും അവൾക്ക്  ഇബ്രാഹിം ഒരു മകനുണ്ടായി. ഇബ്രാഹിമിൻ്റെ ജനനത്തിനു ശേഷമാണ് അവൾ പ്രവാചകനെ വിവാഹം കഴിച്ചതെന്ന് ചില പണ്ഡിതന്മാർ വാദിക്കുമ്പോൾ, മറ്റു ചിലർ അവൾ അദ്ദേഹത്തിന്റെ വെപ്പാട്ടിയായി തുടർന്നുവെന്ന് അവകാശപ്പെടുന്നു. മകൻ തൻ്റെ ശൈശവാവസ്ഥയിൽ, 2 വയസ്സിൽ മരിച്ചു, ഏകദേശം മുഹമ്മദ് നബി മരണമടഞ്ഞ് അഞ്ച് വർഷങ്ങൾക്കു ശേഷം 637-ലാണ് അവർ മരണപ്പെടുന്നത്. മാരിയയുടെ സഹോദരിയായ സിറിനെ വിവാഹം ചെയ്തത് ഹസ്സാൻ ബിൻ സാബിത് ആണ്..
അവർ ഹെബനു എന്ന ദേശക്കാരിയാണെന്ന് കരുതുന്നു .

### ഭാര്യയോ വെപ്പാട്ടിയോ എന്ന നില
മുഹമ്മദിൻ്റെ ആദ്യകാല ജീവചരിത്രകാരന്മാർ, ഇബ്നു ഇസ്ഹാഖ്, ഇബ്നു സഅദ്, അൽ-തബാരി അവരുടെ സിറ മുഹമ്മദിൻ്റെ ഭാര്യയായി മരിയയെ പരാമർശിച്ചു.
ഇബ്‌നു കതിർ തൻ്റെ സിറയിൽ മുഹമ്മദ് നബി മരിയയെ വിവാഹം കഴിച്ചതായി പറയുന്നു.

## Notes

വർഗ്ഗം:സ്വഹാബികൾ
വർഗ്ഗം:മുഹമ്മദ് നബിയുടെ ഭാര്യമാർ
വർഗ്ഗം:സ്വഹാബി സ്ത്രീകൾ
തൽഹ

**തൽഹ ഇബ്നു ഉബൈദുള്ളാഹ്** (അറബിക്: طلحة بن عبيدالله‎) (മരണം:594 - 656) മുഹമ്മദ് നബിയുടെ അനുയായികളിൽ പ്രമുഖനായിരുന്നു. തന്റെ ജീവിതകാലത്ത് സ്വർഗ്ഗം വാഗ്ദാനം ചെയ്യപ്പെട്ട 10 സ്വഹാബികളിൽ ഒരാളായ തൽഹയുടെ ഉഹ്ദ് ജമൽ യുദ്ധങ്ങളിലെ സംഭാവനകൾ ശ്രദ്ധേയമാണ്. അതുപോലെ മൂന്നാമത്തെ ഖലീഫയെ തിരഞ്ഞെടുക്കാൻ ഖലീഫാ ഉമർ നിയോഗിച്ച ആറംഗ സമിതിയിലും അദ്ദേഹം അംഗമായിരുന്നു. 
## ആദ്യകാലജീവിതം
തൽഹയുടേയും ഇസ്‌ലാമിലെ ഒന്നാം ഖലീഫ അബൂബക്കറിന്റെയും പ്രപിതാമഹൻ അംറ് ഇബ്നു കഅബ് ആണ്. ബനൂ തയിം വംശജനായ അദ്ദേഹം അതീവ സമ്പന്നനായിരുന്നു. ഇസ്‌ലാം മതം ആദ്യമായി സ്വീകരിച്ചവരിൽ ഉൾപ്പെട്ട തൽഹ ആ സമയം മക്കയിലെ അപൂർവ്വം സാക്ഷരരിൽ ഒരാളായിരുന്നു. തന്റെ 18-ാം വയസ്സിലാണ് അദ്ദേഹം ഇസ്‌ലാം സ്വീകരിക്കുന്നത്. 
## മദീനയിൽ
ഉഹ്ദ് യുദ്ധത്തിൽ മുഹമ്മദിന്റെ സംരക്ഷണച്ചുമതലയുണ്ടായിരുന്ന തൽഹ തനിക്ക് പറ്റിയ മുറിവുകൾ വകവെക്കാതെ ആ ചുമതല ഭംഗിയായി നിറവേറ്റി.യുദ്ധം അവസാനിക്കുമ്പോൾ അദ്ദേഹത്തിന്റെ ദേഹത്ത് 70-ലധികം മുറിവുകൾ ഉണ്ടായിരുന്നു. തൽഹയുടെ ധീരതയെ മുക്തകണ്ഠം പ്രശംസിച്ച മുഹമ്മദ് നബി അദ്ദേഹത്തെ ജീവിച്ചിരിക്കുന്ന രക്തസാക്ഷി എന്ന് വിശേഷിപ്പിക്കുകയും അദ്ദേഹം രക്തസാക്ഷിയുടെ പദവി നേടി എന്നറിയിക്കുകയും ചെയ്തു. എന്നാൽ തൽഹക്ക് ബദർ യുദ്ധത്തിൽ പങ്കെടുക്കാൻ കഴിഞ്ഞിരുന്നില്ല. കാരണം അദ്ദേഹത്തെയും സഈദ് ഇബ്നു സൈദ് എന്ന സ്വഹാബിയേയും ഖുറൈഷ് സേനയുടെ നീക്കങ്ങൾ നിരീക്ഷിക്കാനായി അയച്ചിരിക്കുകയായിരുന്നു. അവർ തിരിച്ചുവരുമ്പോഴേക്കും ബദർ യുദ്ധം അവസാനിക്കുകയും മുസ്‌ലിംകൾ  യുദ്ധം വിജയിക്കുകയും ചെയ്തിരുന്നു.
ജമൽ യുദ്ധത്തിൽ ഖലീഫ അലിക്കെതിരിൽ യുദ്ധം ചെയ്ത തൽഹ ആ യുദ്ധത്തിൽ കൊല്ലപ്പെട്ടു. 
## കുടുംബം
സൈനബ് ബിൻത് ജഹ്ഷിന്റെ സഹോദരിയായ ഹമ്മാനയുമായുള്ള വിവാഹത്തിൽ തൽഹക്ക് മുഹമ്മദ് ഇബ്നു തൽഹ എന്നു പേരായ ഒരു മകൻ ഉണ്ടായിരുന്നു. ആ മകനും ജമൽ യുദ്ധത്തിൽ മരണപ്പെടുകയാണ് ഉണ്ടായത്.

ഖലീഫ അബൂബക്കറിന്റെ മകളായ ഉമ്മു കുൽതൂമുമായുള്ള വിവാഹത്തിൽ അദ്ദേഹത്തിന് മൂന്ന് കുട്ടികളാണുണ്ടായിരുന്നത്.
*സക്കറിയ
*യൂസുഫ്
*ആയിഷ

## അവലംബം

വർഗ്ഗം:സ്വഹാബികൾ
വർഗ്ഗം:656-ൽ മരിച്ചവർ
വർഗ്ഗം:594-ൽ ജനിച്ചവർ
വർഗ്ഗം:മുസ്ലിം രക്തസാക്ഷികൾ
ചിന്നൻഭേരി

പാടുന്ന ഒരിനം ചെറുകുരുവിയാണ് **മൂടിക്കാലൻ കുരുവി**  അഥവാ **ചിന്നൻഭേരി** (ശാസ്ത്രീയനാമം: *Iduna caligata*). മധ്യറഷ്യ മുതൽ പടിഞ്ഞാറൻ ചൈന വരെയുള്ള സ്ഥലങ്ങളിൽ പ്രജനനം ചെയ്യുന്നു. തണുപ്പുകാലത്ത് ഇന്ത്യയിലേക്കും ശ്രീലങ്കയിലേക്കും ചേക്കേറുന്നു. കുറ്റിച്ചെടികളിൽ സാധാരണയായി കാണപ്പെടുന്നു. കീടങ്ങളാണ് സാധാരണ ഭക്ഷണം. കൊക്ക് ബലമുള്ളതും കൂർത്തതുമാണ്. കുറ്റിച്ചെടികളിലാണ് കൂടുകെട്ടി മുട്ടയിടുന്നത്. മൂന്നു നാലു മുട്ടവരെ ഇടും. 

## അവലംബം

വർഗ്ഗം:കേരളത്തിലെ പക്ഷികൾ
വർഗ്ഗം:പൊടിക്കുരുവികൾ
എഡ്വിൻ എസ്‌. പോർട്ടർ

സിനിമയെന്ന കലാരൂപത്തിന്റെ പ്രാരംഭകാലത്തെ പ്രധാന പ്രവർത്തകൻ.വെറും കൗതുകവസ്തുവെന്നതിൽ നിന്നും വ്യത്യസ്തമായി സിനിമാറ്റൊഗ്രാഫിയെ കലാരൂപമെന്ന നിലയിൽ അതിന്റെ ഭാവുകത്വങ്ങളെ നിർണ്ണയിക്കുന്നതിൽ പങ്കുവഹിച്ചു1870 ഏപ്രിൽ 21നു സ്കോട്ട്ലന്റിൽ ജനിച്ചു .കപ്പൽ നിർമ്മാണകമ്പനിയിൽ ഇലക്ട്രിക്കൽ ഡിപ്പാർട്മെന്റിൽ ജോലി ചെയ്തു.പിന്നീട് അമേരിക്കൻ നാവിയിൽ ഇലക്ട്രീഷനായി.1896ൽ റാഫ് &ഗാമ്മൺ  കമ്പനിയിൽ മൂവികാമറ -പ്രോജക്ടറുകളുടെ ടൂറിങ്ങ പ്രൊജക്ഷനിസ്റ്റായി ജോലിയിൽ ചേർന്നു.1899ൽ എഡിസന്റെകമ്പനിയിൽ ജോലിക്കാരനായി.തുടർന്ന് തന്റെ സ്വന്തം സിനിമാസംരംഭങ്ങളിലൂടെ ചലച്ചിത്ര സാങ്കേതികരംഗത്ത് നിരവധി പരീക്ഷണങ്ങൾക്ക് ശ്രമം നടത്തുകയും വിജയിക്കുകയും ചെയ്തു.സിനിമയിൽ ഷോട്ടുകൾ കൂട്ടിചേർത്ത് എഡിറ്റിങ്ങ് നടത്തുമ്പോഴാണു ഒരു കലാരൂപമായിമാറുന്നതെന്നു ഇദ്ദെഹമാണു കണ്ടെത്തിയത്.സിനിമ എഡിറ്റിങ്ങിന്റെ പിതാവായി പോർട്ടർ കണക്കാക്കപ്പെടുന്നു. 1941 ഏപ്രിൽ 30 നു ന്യൂയോർക്കിൽ വെച്ച് അന്തരിച്ചു

## അവലംബം


## പ്രധാന സിനിമകൾ
# ലൈഫ് ഓഫ് ആൻ അമേരിക്കൻ ഫയർമാൻ
# ദ ഗ്രേറ്റ് ട്രെയിൻ റോബറി
# ദ സെവൻ ഏജ്
# ദ പ്രിസണർ ഓഫ് സെൻഡ
# ദ എറ്റേർണൽ സിറ്റി

വർഗ്ഗം:1870-ൽ ജനിച്ചവർ
വർഗ്ഗം: 1941-ൽ മരിച്ചവർ
വർഗ്ഗം:ഏപ്രിൽ 21-ന് ജനിച്ചവർ
വർഗ്ഗം:ഏപ്രിൽ 30-ന് മരിച്ചവർ

വർഗ്ഗം:ചലച്ചിത്രപ്രവർത്തകർ
ദി ബർത്ത് ഓഫ് എ നേഷൻ

ഡി.ഡബ്ല്യു. ഗ്രിഫിത്ത് സംവിധാനം ചെയ്ത് 1915-ൽ പുറത്തിറങ്ങിയ ഒരു അമേരിക്കൻ നിശ്ശബ്ദ ചലച്ചിത്രമാണ് **ദി ബർത്ത് ഓഫ് എ നേഷൻ**. തോമസ് ഡിക്സൻ എഴുതിയ ദ ക്ലാൻസ്മാൻ എന്ന നോവലിന്റെയും നാടകത്തിന്റെ ചലച്ചിത്രാവിഷ്കരണമാണ് അമേരിക്കൻ സിവിൽ യുദ്ധസമയത്തെയും അതിനു ശേഷവും ഉള്ള ജീവിതത്തിന്റെ കഥ പറയുന്ന ഈ ചലച്ചിത്രം.

നിശ്ശബ്ദചലച്ചിത്ര കാലത്ത് ഏറ്റവുമധികം പണം നേടിയ ചലച്ചിത്രമാണിത്. പുതുമയാർന്ന ക്യാമറ വിദ്യകളും നവീന കഥപറച്ചിൽ രീതികളും കൊണ്ട് അക്കാലത്ത് ഈ ചിത്രം ഏറെ ശ്രദ്ധിക്കപ്പെട്ടിരുന്നു.

റിലീസിന് മുമ്പ് തന്നെ ചിത്രം വിവാദമായിരുന്നു, ഇന്നും അത് അങ്ങനെ തന്നെ തുടരുന്നു; "യുണൈറ്റഡ് സ്‌റ്റേറ്റ്‌സിൽ ഇതുവരെ നിർമ്മിച്ചതിൽ വച്ച് ഏറ്റവും വിവാദപരമായ ചിത്രം" എന്നും "ഹോളിവുഡ് ചരിത്രത്തിലെ ഏറ്റവും നിന്ദ്യമായി വംശീയതയെ ഉയർത്തിക്കാട്ടിയ സിനിമ" എന്നും ഇത് അറിയപ്പെടുന്നു.

## അവലംബം

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:1915-ൽ പുറത്തിറങ്ങിയ ചലച്ചിത്രങ്ങൾ
വാരഫലം (ചലച്ചിത്രം)

താഹയുടെ സംവിധാനത്തിൽ മുകേഷ്, ശ്രീനിവാസൻ, തിലകൻ, അഞ്ജു, മാതു എന്നിവർ പ്രധാനവേഷങ്ങളിൽ അഭിനയിച്ച് 1993-ൽ പുറത്തിറങ്ങിയ ഒരു മലയാളചലച്ചിത്രമാണ് ***വാരഫലം***. റിസാന ആർട്സിന്റെ ബാനറിൽ നിർമ്മിച്ച ഈ ചിത്രം പ്രതീക്ഷാ പിക്ചേഴ്സ് വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചത് ബി. ജയചന്ദ്രൻ ആണ്.

## അഭിനേതാക്കൾ

## സംഗീതം
ബിച്ചു തിരുമല എഴുതിയ ഗാനങ്ങൾക്ക് സംഗീതം പകർന്നത് മോഹൻ സിതാര ആണ്. പശ്ചാത്തലസംഗീതം ഒരുക്കിയിരിക്കുന്നത് എസ്.പി. വെങ്കിടേഷ്. ഗാനങ്ങൾ ട്രേസ് കമ്യൂണിക്കേഷൻസ് വിപണനം ചെയ്തിരിക്കുന്നു.

; ഗാനങ്ങൾ
# സ്വരജതി പാടും പൈങ്കിളി – കെ.ജെ. യേശുദാസ്
# പാഠം ഒന്ന് – കെ.ജെ. യേശുദാസ്
# തത്തമ്മേ ചൊല്ല് – മിൻമിനി, കോറസ്
# സ്വരജതി പാടും – കെ.എസ്. ചിത്ര

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''വാരഫലം (ചലച്ചിത്രം)''  – മലയാളസംഗീതം.ഇൻഫോ
## ചിത്രം കാണുക
വാരഫലം1994

വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:താഹ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:മോഹൻ സിതാര സംഗീതം നൽകിയ ചിത്രങ്ങൾ
വർഗ്ഗം:സാലുജോർജ്ജ് ക്യാമറ ചലിപ്പിച്ച ചലച്ചിത്രങ്ങൾ
വർഗ്ഗം:ബിച്ചു -മോഹൻസിതാര ഗാനങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
സമുദ്രജലപ്രവാഹം

സമുദ്രത്തിൽ നിശ്ചിത പാതകളിലുടെ ഇടമുറിയാതെ കാണുന്ന ഒഴുക്കിനെയാണു് **സമുദ്രജലപ്രവാഹം**. എന്നു പറയുന്നതു്. പ്രക്ഷുബ്ധ്ധ തിരമാലകൾ, കാറ്റ്,  കൊറിയോലിസ് ബലങ്ങൾ , സമുദ്രജലത്തിന്റെ താപനില, ലവണാംശ വ്യതിയാനം, സൂര്യനും ചന്ദ്രനും മൂലമുണ്ടാകുന്ന വേലിയേറ്റവും  വേലിയിറക്കവും  എന്നിവയൊക്കെയാണു്  സമുദ്രജലപ്രവാഹങ്ങളുണ്ടാകാൻ കാരണമാകുന്നതു്.. ഒഴുക്കിന്റെ ദിശയിലുള്ള ആഴം,കൊറിയോലിസ് ബലം, തീരങ്ങളുടെ സാമീപ്യം, അടിത്തട്ടിന്റെ ഘടന, മറ്റു സമുദ്രജലപ്രവാഹങ്ങളുമായുള്ള  കൂടിച്ചേരൽ എന്നീ ഘടകങ്ങൾ സമുദ്രജലപ്രവാഹങ്ങളുടെ ശക്തിയേയും ദിശയേയും നിർണ്ണയിക്കുന്നു.

ഭൂമിയിലെ വിവിധപ്രദേശങ്ങളിൽ അനുഭവപ്പെടുന്ന കാലാവസ്ഥാവ്യത്യാസങ്ങളിൽ സമുദ്രജലപ്രവാഹങ്ങൾ

ഒരു പങ്കു വഹിക്കുന്നുണ്ടു്. ഉദാഹരണത്തിനു് മെക്സിക്കൻ ഉൾക്കടലിൽ നിന്നും വടക്കേ അമേരിക്കയുടെ കിഴക്കൻ തീരത്തിനോടു ചേർന്നു് അറ്റ്ലാന്റിക്കിലൂടെ ഒഴുകുന്ന  ഗൾഫ് സ്ട്രീം (Gulf Stream) എന്നറിയപ്പെടുന്ന  സമുദ്രജലപ്രവാഹമാണു് പടിഞ്ഞാറൻ യൂറോപ്പിന്റെ ശരാശരിയിൽ ഉയർന്ന താപനിലയ്ക്ക് (ഒരേ അക്ഷാംശത്തിലുള്ള മറ്റു പ്രദേശങ്ങളുമായി താരതമ്യം ചെയ്യുമ്പോൾ ) കാരണം. അതുപോലെത്തന്നെ ഹവായ് ദ്വീപസമൂഹത്തിലെ താരതമ്യേന കുറഞ്ഞ താപനിലയ്ക്കു കാരണം  കാലിഫോർണിയൻ ശീതജലപ്രവാഹമാണു്.

ചുറ്റുപാടുമുള്ള സമുദ്രജലത്തിന്റെ താപനിലയുമായുള്ള വ്യത്യാസം കണക്കിലെടുത്ത് സമുദ്രജലപ്രവാഹങ്ങളെ ഉഷ്ണജലപ്രവാഹങ്ങൾ, ശീതജലപ്രവാഹങ്ങൾ, മിതശീതോഷ്ണജലപ്രവാഹങ്ങൾ എന്നിങ്ങനെ തരം തിരിക്കാം. ഉഷ്ണജലപ്രവാഹങ്ങൾ മദ്ധ്യരേഖാപ്രദേശങ്ങളിൽ നിന്നും ധ്രുവങ്ങളെ ലക്ഷ്യമാക്കി ഒഴുകുമ്പോൾ ശീതജലപ്രവാഹങ്ങൾ ധ്രുവപ്രദേശങ്ങളിൽ നിന്നും തിരിച്ച് മദ്ധ്യരേഖാപ്രദേശങ്ങൾ ലക്ഷ്യമാക്കി ഒഴുകുന്നു. പലപ്പോഴും ഇത്തരം പ്രവാഹങ്ങൾ പരസ്പരം കൂടിച്ചേരുകയും മിതശീതോഷ്ണസ്വഭാവമുള്ള പ്രവാഹങ്ങളായി മാറുകയും ചെയ്യുന്നു.

## കാരണങ്ങൾ

## പ്രധാനപ്പെട്ട സമുദ്രജലപ്രവാഹങ്ങൾ

## കാലാവസ്ഥയിലുള്ള പങ്ക്

## ജൈവമണ്ഡലസ്വാധീനം

## സാമ്പത്തികപ്രാധാന്യം

## അവലംബം

## പുറത്തേക്കുള്ള കണ്ണികൾ

വർഗ്ഗം:സമുദ്രജലപ്രവാഹങ്ങൾ
ലവണസാന്ദ്രത

നിശ്ചിതവ്യാപ്തം ജലത്തിൽ അലിഞ്ഞുചേർന്നിട്ടുള്ള വ്യത്യസ്തലവണങ്ങളുടെ അളവിനെയാണു് ആ ജലത്തിന്റെ **ലവണസാന്ദ്രത (Salinity)** എന്നു പറയുന്നതു്. പ്രകൃതിയിൽ കാണപ്പെടുന്ന ജലസ്രോതസ്സുകളിലും ജലാശയങ്ങളിലും സാധാരണ കാണപ്പെടുന്ന ലവണങ്ങളിൽ പ്രധാനപ്പെട്ടതു്  കറിയുപ്പാണു് (സോഡിയം ക്ലോറൈഡ്). ഇവയ്ക്കു പുറമേ മഗ്നീഷ്യത്തിന്റേയും കാത്സ്യത്തിന്റേയും സൾഫേറ്റുകൾ, ക്ലോറൈഡുകൾ,  ബൈകാർബണേറ്റുകൾ എന്നീ ലവണങ്ങളും ഗണ്യമായ അളവിൽ കാണാം.

സമുദ്രജലത്തിലും പുറത്തേക്ക് ഒഴുക്കില്ലാത്ത തടാകങ്ങളിലുമാണു് ലവണാംശം കൂടിയ തോതിൽ ഉള്ളതു്. മഴ, ബാഷ്പീകരണം, അകത്തേക്കും പുറത്തേക്കുമുള്ള വാർഷികജലപ്രവാഹത്തിന്റെ തോതു്, സമുദ്രനിരപ്പിൽ നിന്നുള്ള വ്യത്യാസം ഇവ അനുസരിച്ച് ഒരു ജലാശയത്തിലെ ലവണാംശത്തിനു് വ്യത്യാസം വരാം.

വർഗ്ഗം:ജലം
വർഗ്ഗം:രാസ സമുദ്രശാസ്ത്രം
സൊറോസ്റ്റർ

അവെസ്തയുടെ ഏറ്റവും പുരാതനമായ ഭാഗമായ ഗാഥാകളിൽ (Gathas) പരാമർശിക്കപ്പെടുന്ന ഒരു പുരോഹിതനാണ്‌ 'സറാത്തുസ്ട്ര അഥവാ സൊറോസ്റ്റർ'. ദൈവങ്ങൾ തന്നെ തിരഞ്ഞെടുത്ത ആദ്യത്തെ മനുഷ്യപുരോഹിതനാണ് സറാത്തുസ്ത്ര എന്നാണ് വിശ്വാസം.സറാത്തുസ്ത്രയുടെ ജീവിതകാലത്തെക്കുറിച്ചും ജന്മദേശത്തെക്കുറിച്ചും വാസ്തവത്തിൽ അദ്ദേഹം ജീവിച്ചിരുന്നോ എന്നു പോലും തർക്കങ്ങളുണ്ട്. ബി.സി.ഇ. രണ്ടാം സഹസ്രാബ്ദമാണ്‌ അദ്ദേഹത്തിന്റെ ജീവിതകാലം എന്നാണ്‌ ഒരു മതം. എന്നാൽ ഏതാണ്ട് ബി.സി.ഇ. 600-നടുത്താണെന്നാണ്‌ എന്നാണ്‌ മറ്റൊരു വാദം.ഗാഥാകളിലെ ഭാഷയും, ബി.സി.ഇ. രണ്ടാം സഹസ്രാബ്ദത്തിന്റെ അവസാനകാലത്ത് രചിക്കപ്പെട്ടിട്ടുള്ള ഋഗ്വേദത്തിലെ ഭാഷയും തമ്മിലുള്ള സാരമായ സാദൃശ്യം, ആദ്യത്തെ വാദത്തിന്‌ ആക്കം കൂട്ടുന്ന ഒന്നാണ്‌.

പരമ്പരാഗതമായി സറാത്തുസ്ട്ര, ബാക്‌ട്രിയയിലാണ്‌ ജീവിച്ചിരുന്നത് എന്നാണ്‌ വിശ്വസിക്കപ്പെടുന്നത്. അഫ്ഘാനിസ്താന്റെ വടക്കൻ പ്രദേശങ്ങളുടെ പുരാതനനാമമാണ്‌ ബാക്ട്രിയ. കിഴക്കൻ ഇറാനിലും ഇന്നത്തെ അഫ്ഘാനിസ്താനിലുമുള്ള നിരവധി പ്രദേശങ്ങൾ അവെസ്തയിൽ പരാമർശിക്കപ്പെടുന്നെങ്കിലും അവെസ്തയുടെ പ്രസ്തുതഭാഗങ്ങളെല്ലാം പിൽക്കാലത്ത് രചിക്കപ്പെട്ടതിനാൽ സറാത്തുസ്ത്ര ഈ പ്രദേശത്തല്ല ജീവിച്ചിരുന്നതെന്ന് അനുമാനിക്കപ്പെടുന്നു. വടക്കുപടിഞ്ഞാറൻ ഇറാനിലുള്ള അസർബയ്ജാനുമായും സറാത്തുസ്ട്രയുടെ പേര്‌ ബന്ധപ്പെടുത്തിക്കാണുന്നുണ്ട്. ഇറാന്റെ കിഴക്കോ വടക്കുകിഴക്കോ ഉള്ള ഏതോ ഒരു പ്രദേശത്ത്, ബാഹ്യലോകവുമായി വലിയ ബന്ധമൊന്നുമില്ലാത്ത, മൃഗപരിപാലനം തൊഴിലാക്കിയവരുടെ കൂട്ടത്തിലാണ്‌ ഇദ്ദേഹം ജീവിച്ചിരുന്നതെന്ന് അനുമാനിക്കപ്പെടുന്നു.

വർഗ്ഗം:സൊറോസ്ട്രിയൻ മതം
ഈലം

ഇറാനിലെ ആദിമനിവാസികളിൽ ഏറ്റവും പ്രാധാന്യമർഹിക്കുന്നവരാണ്‌ **ഈലം** ജനത (**ഈലമൈറ്റുകൾ** എന്നും അറിയപ്പെടുന്നു - Elam, Elamites). ക്യൂനിഫോം എഴുത്തുകളിൽ നിന്നും ചരിത്രരേഖകളിൽ നിന്നും ഉള്ള അറിവുകളനുസരിച്ച് ഇന്നത്തെ ഇറാനിലെ ഖുസിസ്താൻ പ്രവിശ്യ, ഫാഴ്സിന്റെ പടിഞ്ഞാറൻ പാതി എന്നിവയാണ് ഇവരുടെ പ്രധാന ആവാസമേഖലയായിരുന്നത്എന്നു കരുതുന്നു.

## ഈലമൈറ്റ്
ലഘു|ഈലമൈറ്റ് ലിപിയിലുള്ള ഒരു ഫലകം
ഈലമൈറ്റ് എന്നറിയപ്പെടുന്ന ഇവരുടെ ഭാഷയും ലിപിയും ഹഖാമനി സാമ്രാജ്യകാലത്ത് ഒരു ഔദ്യോഗികഭാഷയായിരുന്നു. ഈലമൈറ്റ് ലിപിയിൽ നിന്നാണ് പുരാതന പേർഷ്യൻ ലിപി ഉടലെടുത്തത് എന്നുകരുതുന്നു. പുരാതനപേർഷ്യൻ ലിപി വികസിച്ചത് ദാരിയസിന്റെ ഭരണകാലത്താണ്. ബെഹിസ്തൂൻ സ്മാരകത്തിലെ ആദ്യകാലകുറീപ്പുകൾ എലമൈറ്റ് ലിപിയിലാണ്. അക്കാഡിയനിലും പുരാതന പേർഷ്യനിലുമാണ് അത് പിന്നീട് രേഖപ്പെടുത്തപ്പെട്ടിരിക്കുന്നത്. ഇതിൽ നിന്നും പുരാത പേർഷ്യൻ ലിപിയുടെ ഉപജ്ഞാതാക്കളെ ഈലമൈറ്റ് ലിപി വളരെ സ്വാധീനിച്ചിരുന്നു എന്ന് കണക്കാക്കാം. പെഴ്സെപോളിസിൽ നിന്നും ലഭിച്ചിട്ടുള്ള കോട്ട-ഖജനാവ് രേഖകളിൽ നിന്നും (Fortification and Treasury text) പേർഷ്യൻ ഭരണവ്യവസ്ഥയിൽ എലമൈറ്റ് ലിപിക്ക് ചോദ്യം ചെയ്യാനാകാത്ത സ്വാധീനം ഉണ്ടായിരുന്നു എന്ന് മനസ്സിലാക്കാം.


പ്രമാണം:Darius I the Great's inscription.jpg|ബെഹിസ്തൂൻ സ്മാരകം
File:Persepolis clay tablet.jpg|പേഴ്സെപോളിസ് ഭരണ രേഖയിൽ നിന്നുള്ള ഒരു ഭാഗം


## അവലംബം

വർഗ്ഗം:ഇറാനിലെ ജനവിഭാഗങ്ങൾ
വർഗ്ഗം:ബൈബിളിലെ സ്ഥലങ്ങൾ
അലക്സ് ഫെർഗൂസൺ

**സർ അലക്സ്**, **ഫെർഗി** എന്നീ പേരുകളിൽ അറിയപ്പെടുന്ന **സർ അലക്സാണ്ടർ ചാപ്മാൻ "അലക്സ്" ഫെർഗൂസൺ** മുൻ സ്കോട്ടിഷ് ഫുട്ബോൾ താരവും ഇംഗ്ലീഷ് ക്ലബ്ബായ മാഞ്ചസ്റ്റർ യുണൈറ്റഡിന്റെ മാനേജറുമായിരുന്നു.

സ്കോട്ട്‌ലന്റിലെ ഈസ്റ്റ് സ്റ്റിർളിങ്ഷയറും സെന്റ് മിറനുമാണ് ഇദ്ദേഹം ആദ്യകാലത്ത് കൈകാര്യം ചെയ്ത് ക്ലബ്ബുകൾ. അതിനുശേഷം എട്ട് വർഷക്കാലം അബർഡീൻ ക്ലബ്ബിന്റെ മാനേജറായി പ്രവർത്തിക്കുക്കയും കാര്യമായ നേട്ടങ്ങളുണ്ടാക്കുകയും ചെയ്തു. ജോക്ക് സ്റ്റീനിന്റെ മരണത്തേത്തുടർന്ന് ചുരുങ്ങിയ സമയത്തേക്ക് സ്കോട്ട്‌ലന്റ് ദേശീയ ടീമിന്റെ പരിശീലകനായി. 

1986 നവംബറിൽ മാഞ്ചസ്റ്റർ യുണൈറ്റഡിന്റെ മാനേജറായി സ്ഥാനമേറ്റു. 24 വർഷമായി ആ സ്ഥാനത്ത് തുടരുന്ന ഇദ്ദേഹം 2010 ഡിസംബർ 19-ന് സർ മാറ്റ് ബുസ്ബിയെ മറികടന്ന് ക്ലബ്ബിന്റെ ചരിത്രത്തിൽ ഏറ്റവുമധികം കാലം മാനേജറായ വ്യക്തി എന്ന പദവി സ്വന്തമാക്കി. ഈ കാലയളവിൽ പല പുരസ്കാരങ്ങളും ഇദ്ദേഹം നേടി. ബ്രിട്ടിഷ് ഫുട്ബോൾ ചരിത്രത്തിൽ ഏറ്റവുമധികം തവണ "മാനേജർ ഓഫ് ദ ഇയർ" പുരസ്കാരം നേടിയതും ഇതിലുൾപ്പെടുന്നു. 11 പ്രീമിയർ ലീഗ്, 5 എഫ്.എ. കപ്പ്, 4 ലീഗ് കപ്പ്, 2 ചാമ്പ്യൻസ് ലീഗ് എന്നിവ അലക്സ് ഫെർഗൂസന്റെ നേതൃത്വത്തിൽ മാഞ്ചസ്റ്റർ യുണൈറ്റഡ് നേടി.

ഫുട്ബോളിനു നൽകിയ സംഭാവനകളെ മാനിച്ച് 1999-ൽ രാജ്യം ഇദ്ദേഹത്തെ നൈറ്റ് പദവി നൽകി ആദരിച്ചു. "ഫ്രീഡം ഓഫ് സിറ്റി ഓഫ് അബർഡീൻ" പദവിയും ഇദ്ദേഹത്തിന് ലഭിച്ചിട്ടുണ്ട്.

വർഗ്ഗം:1941-ൽ ജനിച്ചവർ

വർഗ്ഗം:ഡിസംബർ 31-ന് ജനിച്ചവർ

വർഗ്ഗം:ഫുട്ബോൾ മാനേജർമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:സ്കോട്ടിഷ് ഫുട്ബോൾ കളിക്കാർ
മൂക്കില്ലാരാജ്യത്ത്

അശോകൻ, താഹ എന്നിവരുടെ സംവിധാനത്തിൽ മുകേഷ്, തിലകൻ, ജഗതി ശ്രീകുമാർ, സിദ്ദിഖ്, വിനയ പ്രസാദ്, സുചിത്ര എന്നിവർ പ്രധാനവേഷങ്ങളിൽ അഭിനയിച്ച് 1991-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***മൂക്കില്ലാ രാജ്യത്ത്***. രോഹിണി ആർട്ട്സിന്റെ ബാനറിൽ നിർമ്മിച്ച ഈ ചിത്രം വിതരണം ചെയ്തത് രോഹിണി ആർട്ട്സ് ആണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ബി. ജയചന്ദ്രൻ ആണ്.

## കഥ സംഗ്രഹം

കേശവൻ, ബെന്നി, കൃഷ്ണൻ കുട്ടി ഇവർ മൂന്നു പേരും ഒരു മാനസികാരോഗ്യ കേന്ദ്രത്തിലെ അന്തേവാസികളാണ്. അമിതാബ് ബച്ചൻ കൊച്ചിയിൽ വന്നിരിക്കുന്നു എന്ന് പത്രത്തിൽ നിന്നുമറിയുന്ന അവർ ബച്ചനെ കാണാൻ പോകാൻ ഡോക്ടറോട് അനുവാദം ചോദിക്കുന്നുവെങ്കിലും ഡോക്ടർ സമ്മതിക്കുന്നില്ല. ആ സമയത്താണു വേണു അവിടെ ചികിത്സക്കായി എത്തുന്നത്. ഒരവസരം ലഭിക്കുന്ന അവർ നാല് പേരും ആശുപത്രിയിൽ നിന്നും ചാടുന്നു. കൊച്ചിയിലെത്തുന്ന അവർ അമിതാബ് ബച്ചൻ ഒരു മാസം മുന്നേയാണ്‌ അവിടെ വന്നിരുന്നത് എന്ന കാര്യം മനസ്സിലാക്കുന്നു. നിരാശരായ അവർ തിരിച്ച് പോകാതെ, നഗരത്തിൽ തന്നെ ജോലിക്കായി ശ്രമിക്കുന്നു. അതിനിടയിൽ ബെന്നി തന്റെ പഴയ സഹപാഠിയായ ലീനയെ വീണ്ടും കാണുന്നു. അവർ തമ്മിൽ ഇഷ്ടത്തിലാകുന്നു, പക്ഷേ ലീനയുടെ അച്ഛനു ആ ബന്ധം ഇഷ്ടമാകുന്നില്ല. അതിനിടയിൽ വാസു, അബ്ദുള്ള എന്നീ രണ്ടു തട്ടിപ്പുകാർ അവരെ സീരിയലിൽ അഭിനയിപ്പിക്കാം എന്ന് പറഞ്ഞ് അവരെ സമീപിക്കുന്നു. അവർ താമസിക്കുന്ന വീടിന്റെ അടുത്തള്ള ബാങ്ക് കൊള്ളയടിക്കുക എന്നതായിരുന്നു അവരുടെ പദ്ധതി. പരിശീലനത്തിന്റെ പേരിൽ അവരെ വീട്ടിൽ നിന്ന് മാറ്റി നിർത്തി, ബാങ്കിലേക്ക് അവർ ഒരു തുരങ്കം ഉണ്ടാക്കുന്നു. 

## അഭിനേതാക്കൾ

## സംഗീതം
കൈതപ്രം ദാമോദരൻ നമ്പൂതിരി, പൂവച്ചൽ ഖാദർ, കൂത്താട്ടുകുളം ശശി എന്നിവർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് ഔസേപ്പച്ചൻ ആണ്. ഗാനങ്ങൾ രഞ്ജിനി വിപണനം ചെയ്തിരിക്കുന്നു. 
; ഗാനങ്ങൾ
# ബ്രേക് ബ്രേക് ഡാൻസ് – കെ.എസ്. ചിത്ര, കോറസ്
# കാശിത്തുമ്പ – എം.ജി. ശ്രീകുമാർ
# വർണ്ണം വാരിച്ചൂടും – കെ.എസ്. ചിത്ര

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''മൂക്കില്ലാരാജ്യത്ത്''  – മലയാളസംഗീതം.ഇൻഫോ

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
ചക്രവർത്തി പെൻ‌ഗ്വിൻ

ഇപ്പോൾ ഭൂമിയിൽ ജീവിച്ചിരിക്കുന്നതിൽ വച്ചേറ്റവും വലിപ്പമുള്ളതും പൊക്കം കൂടിയതുമായ പെൻ‌ഗ്വിനാണ് **ചക്രവർത്തി പെൻ‌ഗ്വിൻ** (ഇംഗ്ലീഷ്:**Emperor Penguin**). അന്റാർട്ടിക്കയിലാണ് ഈ പെഗ്വിനുകളേ കാണപ്പെടുന്നത്. ആൺപെൺ പെൻ‌ഗ്വിനുകളുടെ തൊങ്ങലിന് ഒരേവലിപ്പമാണ്. ഇവയ്ക്ക് ഏകദേശം 122 സെ.മി. പൊക്കവും 22 മുതൽ 45 കിലോഗ്രാം വരെ തൂക്കവും വയ്കാറുണ്ട്. ഇവയുടെ പിൻഭാഗത്തിനും തലയ്ക്കും കറുപ്പ് നിറവും വയർ വെള്ള നിറത്തിലും കഴുത്തിനു താഴെ മങ്ങിയ നിറവുമാണ്. മറ്റു പെൻ‌ഗ്വിനുകളേപ്പോലെ ഇവയ്ക്കും പറക്കാനുള്ള കഴിവില്ല.

പ്രധാന ഭക്ഷണം മത്സ്യങ്ങളാണെങ്കിൽ കൂടിയും ക്രില്ലുപൊലെയുള്ള കൊഞ്ച് വർഗ്ഗത്തിലെപ്പെട്ട ജീവികളേയും ഇവ ആഹാരമാക്കാറുണ്ട്. ജലോപരിതലത്തിൽ നിന്നും 535 മീറ്റർ വരെ താഴ്ചയിൽ പോയി ഭക്ഷണം ശേഖരിക്കുന്ന ഇവയ്ക്ക് 18 മിനിട്ട് വരെ വെള്ളത്തിനടിയിൽ കഴിച്ചുകൂട്ടാനും കഴിയും. രക്തത്തിലെ ഹീമോഗ്ലൊബിന്റെ പ്രത്യേക പ്രവർത്തനം മൂലം, ഓക്സിജന്റെ ആവശ്യകത നിയന്ത്രിക്കുന്നു. കട്ടികൂടിയ എല്ലുകൾ വെള്ളത്തിനടിയിലെ ഉയർന്ന സമ്മർദ്ദം താങ്ങാൻ കഴിവുള്ളവയാണ്, വെള്ളത്തിനടിയിലായിരിക്കുമ്പോൾ  ചയാപചയ പ്രവർത്തങ്ങൾ കുറച്ചും അത്യാവശ്യമില്ലാത്ത ഇന്ദിയപ്രവർത്തനങ്ങൾ നിയന്ത്രിക്കുകയും വഴി ഓക്സിജന്റെ ഉപയോഗം കുറയ്ക്കുന്നു.

അന്റാർട്ടിക് ശൈത്യകാലത്ത് ഇണചേരാറൂള്ള ഏക പെൻഗ്വിനുകൾ ചക്രവർത്തി പെൻഗ്വിനുകളാണ്. ഇണചേരാൻ വേണ്ടിയുള്ള ഇവയുടെ ദേശാടാനം വളരെ പ്രശസ്തമാണ്. ശൈത്യകാലത്ത് 50-120 കിലോമീറ്ററുകളോളം ദേശാടനം നടത്തുന്ന ഇവയുടെ കോളനികളിൽ ആയിരത്തിൽ പരം പക്ഷികളുണ്ടാകും. പെൺ പക്ഷികൾ ഒരു മുട്ട മാത്രമേ ഇടാറുള്ളു, മുട്ടകൾ അടവച്ച് വിരിയിച്ചെടുക്കുന്നത് ആൺ കിളികളാണ്. ഐസിൽ മുട്ടയിടാൻ സാധിക്കുന്ന ഏക പക്ഷിയിനം ചക്രവർത്തി പെൻ‌ഗ്വിനുകളാ‍ണ്.  കോളനിയിൽ കുട്ടികളുടെ സരക്ഷണകാര്യത്തിൽ ആൺപെൺകിളികൾ ഒരുപോലെ ശ്രദ്ധാലുക്കളാണ്. സ്വതന്ത്രമായി ജീവിക്കുന്ന പെൻഗ്വിനുകളുടെ ശരാശരി ആയുസ്സ് 20 വർഷമാണ്, എന്നാൽ 50 വയസ്സുവരെ ജീവിച്ചിരുന്നവയെപ്പറ്റിയുള്ള നിരീക്ഷണങ്ങളും ലഭ്യമാണ്.

## വർഗ്ഗീകരണം
## അവലംബം

## ഗ്രന്ഥസൂചി
* 
## പുറത്തേക്കുള്ള കണ്ണികൾ

* University of Michigan info site with citations for specific studies
* Photographs of Emperor penguins
* Morphology of the Emperor Penguin including 3D computed tomographic (CT) animations of skeletons
* Emperors of the Extreme article from Scripps Institution of Oceanography
* 
* Emperor penguin videos, photos & sounds  on the Internet Bird Collection

വർഗ്ഗം:പറക്കാത്ത പക്ഷികൾ
വർഗ്ഗം:പെൻ‌ഗ്വിനുകൾ
ബുഖാറ

ഉസ്ബെകിസ്താനിലെ വലിപ്പമേറിയ അഞ്ചാമത്തെ നഗരമാണ് **ബുഖാറ**  (; ; ). ബുഖാറ പ്രവിശ്യയുടെ തലസ്ഥാനമായ ഇവിടത്തെ ജനസംഖ്യ 2,63,400 ആണ് (2009-ലെ കാനേഷുമാരി പ്രകാരം). കുറഞ്ഞത് 5 സഹസ്രാബ്ദക്കാലത്തിന്റെയെങ്കിലും ജനവാസചരിത്രം ബുഖാറ മേഖലക്കുണ്ട്. ഏതാണ്ട് രണ്ടര സഹസ്രാബ്ദക്കാലം മുൻപുതന്നെ ഇവിടത്തെ നഗരവും സ്ഥാപിക്കപ്പെട്ടിരുന്നു. ചരിത്രപ്രസിദ്ധമായ പട്ടുപാതയിൽ സ്ഥിതി ചെയ്തിരുന്ന ഈ നഗരം, വ്യാപാരത്തിന്റേയും പാണ്ഡിത്യത്തിന്റേയും സംസ്കാരത്തിന്റേയും മതത്തിന്റേയും കേന്ദ്രമായിരുന്നു. നിരവധി പള്ളികളും, മദ്രസകളൂം അടങ്ങിയ ബുഖാറയിലെ ചരിത്രകേന്ദ്രം, യുനെസ്കോയുടെ ലോക പൈതൃകസ്ഥാനങ്ങളുടെ പട്ടികയിൽ ഉൾപ്പെടുത്തിയിട്ടുണ്ട്. ബുഖാറയിലെ ഭൂരിപക്ഷം ജനങ്ങളും താജിക് വംശജരാണ് പക്ഷേ കാലങ്ങളായി യഹൂദരടക്കമുള്ള മറ്റു ന്യൂനപക്ഷവിഭാഗങ്ങളുടെ സാന്നിദ്ധ്യവും ഇവിടെയുണ്ട്.
## ചരിത്രം
ഏഴാം നൂറ്റാണ്ടിൽ മദ്ധ്യേഷ്യയിൽ അറബികളും ഇസ്ലാം മതവും എത്തിയതോടെ ബുഖാറ ശരീഫ് എന്നും അറിയപ്പെട്ട ബുഖാറ, ഇസ്ലാമികപഠനത്തിന്റെ കേന്ദ്രസ്ഥാനമായി പരിണമിച്ചു. മുൻപ് പേർഷ്യക്കാരുടെ ഭരണകാലത്ത് ബുഖാറ, സൊറോസ്ട്രിയൻ മതത്തിന്റെ കേന്ദ്രമായിരുന്നു. ജ്യോതിശാസ്ത്രം, ഭൗതികശാസ്ത്രം, രസതന്ത്രം, തത്ത്വചിന്ത, സാഹിത്യം, സംഗീതം തുടങ്ങിയ വിഷയങ്ങളിൽ ഇവിടത്തെ പണ്ഡീതർ ബാഗ്ദാദിലേയും ഷിറാസിലേയും സമശീർഷരുമായി മൽസരിച്ചു.

പത്താം നൂറ്റാണ്ടിന്റെ അവസാനം വരെ നിലനിന്ന സമാനി സാമ്രാജ്യത്തിന്റെ തലസ്ഥാനമായിരുന്നു ബുഖാറ. സൂര്യൻ ബുഖാറയിൽ പ്രകാശം പരത്തുന്നില്ല, മറീച്ച് ബുഖാറയാണ്‌സൂര്യനു മേൽ പ്രകാശം പരത്തുന്നത് എന്നാണ് ബുഖാറയെക്കുറീച്ച് പ്രശസ്തമായ ഒരു ചൊല്ല്. പേർഷ്യൻ കവിയായിരുന്ന അബുൾ കാസിം മൻസൂർ എന്ന ഫിർദോസിയും (940-1020) ഭൗതികശാസ്ത്രജ്ഞനും തത്ത്വചിന്തകനുമായിരുന്ന അബു അലി ഇബ്നു സീനയും (980-1037) (അവിസെന്ന) സമാനി കാലത്ത് ബുഖാറയിൽ ജീവിച്ചിരുന്ന പ്രമുഖരാണ്.

## അവലംബം
കാഞ്ഞൂർ പള്ളി

കേരളത്തിലെ കാലടിയ്ക്കു സമീപം സ്ഥിതി ചെയ്യുന്ന ചരിത്ര പ്രസിദ്ധമായ ഒരു ക്രിസ്ത്യൻ ദേവാലയമാണ് **[[കാഞ്ഞൂർ]] സെന്റ് മേരീസ് പള്ളി**.  വിശുദ്ധ സെബസ്ത്യാനോസിന്റെ തിരുനാളിനാൽ കാഞ്ഞൂർ പള്ളി പ്രശസ്തമാണ്. പുരാതനമായ പല കാഴ്ചകൾ കൊണ്ടും ഇവിടം സമ്പന്നമാണ്. ചരിത്ര രേഖകൾ പ്രകാരം ഏ.ഡി 1001 - ൽ സ്ഥാപിതമായതാണ് ഈ ദേവാലയം . തുടർന്ന് പല കാലഘട്ടങ്ങളിലും പള്ളി പുതുക്കി പണിതിട്ടുണ്ട്. 
എറണാകുളം അങ്കമാലി അതിരൂപതയുടെ കീഴിലാണ് കാഞ്ഞൂർ പള്ളി സ്ഥിതി ചെയ്യുന്നത്.

## ചരിത്രം
ഏ.ഡി 1001 - ൽ സ്ഥാപിതമായ പള്ളിയിലെ വിശുദ്ധ സെബസ്ത്യാനോസിന്റെ രൂപം ഇറ്റലിയിൽ നിന്നും പോർച്ചുഗീസുകാർ കൊണ്ടു വന്ന് സ്ഥാപിച്ചതാണ്. പള്ളിയിലെ അസാമാന്യ വലിപ്പമുള്ള മണി 16-ആം നൂറ്റാണ്ടിൽ ഫ്രാൻസിൽ നിന്നും കൊണ്ടു വന്നതാണെന്നു വിശ്വസിക്കുന്നു. പള്ളിയുടെ ഭിത്തിയിൽ സ്ഥാപിച്ചിട്ടുള്ള ഇരുപതോളം കല്ലുകളിൽ പഴയ മലയാള ഭാക്ഷാ ലിഖിതങ്ങളും വട്ടെഴുത്തു ലിഖിതങ്ങളും ആലേഖനം ചെയ്തിട്ടുണ്ട്. ഈ കല്ലുകൾ പതിനാറ്, പതിനേഴ് നൂറ്റാണ്ടുകളിൽ സ്ഥാപിച്ചവയാണെന്ന് കരുതി പോരുന്നു. പള്ളി ഭിത്തിയോട് ചേർന്ന് സ്ഥാപിച്ചിട്ടുള്ള പുഷ്പാകൃതിയിലുള്ള മണ്ഡപം പഴയകാലത്തെ പ്രസംഗമണ്ഡപമാണ്. ഇവിടുത്തെ ആനവിളക്ക് കൊച്ചിരാജാവായിരുന്ന ശക്തൻ തമ്പുരാൻ പള്ളിയ്ക്ക് സമ്മാനിച്ചതാണ്.

## എത്തിച്ചേരുവാനുള്ള വഴി
എറണാകുളം ജില്ലയിലെ കാലടി - അങ്കമാലി വഴിയിൽ നിന്നും 3 കിലോമീറ്റർ ദൂരം.

## പുറത്തേക്കുള്ള കണ്ണികൾ
കാഞ്ഞൂർ പള്ളിയുടെ വെബ്‌സൈറ്റ്

## അവലംബം

വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
പൊന്നാനി താലൂക്ക്

കേരളത്തിലെ താലൂക്കുകളിൽ ഒന്നാണ് **പൊന്നാനി താലൂക്ക്**. മലപ്പുറം ജില്ലയിലാണ് ഈ താലൂക്ക് സ്ഥിതി ചെയ്യുന്നത്. പൊന്നാനിയാണ് താലൂക്കിന്റെ ആസ്ഥാനം
## വില്ലേജുകൾ
പതിനൊന്ന് വില്ലേജുകളാണ് പൊന്നാനി താലൂക്കിന് കീഴിൽ ഉള്ളത്
#പെരുമ്പടപ്പ്
#വെളിയങ്കോട്
#മാറഞ്ചേരി
#ആലങ്കോട്
#നന്നമുക്ക്
#എഴുവത്തിരുത്തി
#വട്ടംകുളം
#എടപ്പാൾ
#തവനൂർ
#കാലടി
#പൊന്നാനി

## ചിത്രശാല

പ്രമാണം:പൊന്നാനി താലൂക്ക് 9z.jpg|ലഘുചിത്രം|മലപ്പുറം ജില്ലയിലെ പൊന്നാനി താലൂക്കിലെ കോട്ടത്തറ  കണ്ടുകുറുബൻകാവ് ശ്രീ ഭഗവതി ക്ഷേത്രത്തിൽ വളരുന്ന കല്ലാൽ
പ്രമാണം:പൊന്നാനി താലൂക്ക് 10z.jpg|ലഘുചിത്രം|മലപ്പുറം ജില്ലയിലെ പൊന്നാനി താലൂക്കിലെ കോട്ടത്തറ  കണ്ടുകുറുബൻകാവ് ശ്രീ ഭഗവതി ക്ഷേത്രം
പ്രമാണം:പൊന്നാനി താലൂക്ക് 1z .jpg|ലഘുചിത്രം|പൊന്നാനി KSRTC ബസ് സ്റാന്റിലെ കിണറിന്മേൽ ഒരു അരയാൽ.Peepal tree ശാസ്ത്രീയ നാമം Ficus religiosa കുടുംബം Moraceae.
പ്രമാണം:പൊന്നാനി താലൂക്ക് 2z .jpg|ലഘുചിത്രം|പൊന്നാനി നഗരസഭയുടെ പഴയ കെട്ടിടത്തിൽ വളരുന്ന ഒരു പേരാൽ. Banyan tree ശാസ്ത്രീയ നാമം Ficus benghalensis കുടുംബംMoraceae
പ്രമാണം:പൊന്നാനി താലൂക്ക് 3z .jpg|ലഘുചിത്രം|മലപ്പുറം ജില്ലയിലെ പൊന്നാനി താലൂക്കിൽ കോട്ടത്തറ കണ്ടുകുരുമ്പൻ കാവ് ക്ഷേത്രത്തിലെ അരയാൽ വൃക്ഷം.Peepal tree ശാസ്ത്രീയ നാമം Ficus religiosa കുടുംബം Moraceae.
പ്രമാണം:പൊന്നാനി താലൂക്ക് 4z .jpg|ലഘുചിത്രം|മലപ്പുറം ജില്ലയിലെ **വെളിയംകോട്** സ്കൂൾ പടിയിൽ സ്ഥിതിചെയ്യുന്ന പ്ലാൻറ് വില്ലേജ് ചാരിറ്റബിൾ സൊസൈറ്റി ( Plant village charitable society) എന്ന നേച്ചർ ക്ലബ് അങ്കണത്തിൽ വളരുന്ന ഒരു അരയാൽ വൃക്ഷം. Peepal tree ശാസ്ത്രീയ നാമം Ficus religiosa കുടുംബം Moraceae.


വർഗ്ഗം:പൊന്നാനി
വർഗ്ഗം:മലപ്പുറം ജില്ലയിലെ താലൂക്കുകൾ
ടി.എൻ. പ്രതാപൻ

2019 മുതൽ 2024 വരെ തൃശൂരിൽ നിന്നുള്ള ലോക്സഭാംഗമായിരുന്ന മുൻ നിയമസഭാംഗവും മുൻ തൃശൂർ ഡി.സി.സി പ്രസിഡൻ്റുമായിരുന്ന കേരളത്തിൽ നിന്നുള്ള കോൺഗ്രസ് നേതാവാണ് ** ടി.എൻ. പ്രതാപൻ ** (ജനനം:12 മെയ് 1960)

## ജീവിതരേഖ
തൃശൂർ ജില്ലയിലെ തളിക്കുളത്തെ തോട്ടുങ്ങൽ നാരായണന്റെയും കാളിക്കുട്ടിയുടേയും മകനായി 1960 മെയ് 12ന് ജനിച്ചു. തളിക്കുളം ഗവ. വൊക്കേഷണൽ ഹയർ സെക്കണ്ടറി സ്‌കൂൾ, നാട്ടിക ശ്രീനാരായണ കോളേജ്‌ എന്നിവിടങ്ങളിൽ നിന്നായി വിദ്യാഭ്യാസം പൂർത്തീകരിച്ചു. സ്‌കൂൾ വിദ്യാർത്ഥിയായിരിക്കെ കെ.എസ്.യു.വിലൂടെ രാഷ്ട്രീയ രംഗത്തെത്തി.

## രാഷ്ട്രീയ ജീവിതം
കേരളത്തിലെ തൃശൂർ ജില്ലയിൽ നിന്നുള്ള കോൺഗ്രസ്സ് (ഐ) നേതാക്കളിലൊരാളും കൊടുങ്ങല്ലൂർ മണ്ഡലത്തെ മുൻ എം.എൽ.എ-യുമാണ്.
* കെ.എസ്.യു - തൃശ്ശൂർ ജില്ലാ പ്രസിഡണ്ട്‌
* യൂത്ത് കോൺഗ്രസ് - തൃശ്ശൂർ ജില്ലാ സെക്രട്ടറി
* കേരള പ്രദേശ് കോൺഗ്രസ് കമ്മിറ്റി - സംസ്ഥാന വൈസ് പ്രസിഡണ്ട്‌
* കോഴിക്കോട് സർവകലാശാല സെനറ്റ് അംഗം
* കേരള കലാമണ്ഡലംനിർവഹണ സമിതി അംഗം
* വൈൽഡ്‌ ലൈഫ് അഡ്വൈസറി ബോർഡ് അംഗം തുടങ്ങിയ നിരവധി സ്ഥാനങ്ങൾ വഹിച്ചിട്ടുള്ള അദ്ദേഹം വ്യത്യസ്ത  നിയമസഭാ കമ്മറ്റികളിൽ അംഗമായിട്ടുണ്ട്.
* 2011-2016 നിയമസഭയിൽ കോൺഗ്രസ് പാർലമെന്ററി പാർട്ടി വിപ്പായിരുന്നു.

## തിരഞ്ഞെടുപ്പുകൾ

## പുറത്തേക്കുള്ള കണ്ണികൾ
*ടി.എൻ. പ്രതാപന്റെ ഔദ്യോഗിക വെബ്‌സൈറ്റ് 
*ടി.എൻ. പ്രതാപൻ, കേരള നിയമസഭാ വെബ്‌സൈറ്റ്  

## അവലംബം


വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1960-ൽ ജനിച്ചവർ
ചെങ്കള ഗ്രാമപഞ്ചായത്ത്

ലഘുചിത്രം|തെക്കിൽ പാലം, വടക്കോട്ട് നോക്കി
കാസർഗോഡ് ജില്ലയിലെ കാസർഗോഡ് താലൂക്കിൽ കാസർഗോഡ് ബ്ളോക്കിൽ ചെങ്കള, മുട്ടത്തൊടി, പാടി, നെക്രാജെ എന്നീ  വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 53.79 ചതുരശ്ര കിലോമീറ്റർ വിസ്തീർണ്ണമുള്ള **ചെങ്കള ഗ്രാമ പഞ്ചായത്ത്**.ഇവിടെയുള്ള മിക്ക ആൾക്കരും കർഷകരാണ്. NH 17 റോഡാണു ഇതിലെ കടന്നു പൊകുന്ന പ്രധാന പാത. കവുങ്ങ്, തെങ്ങ്, കുരുമുളക്,നെല്ല്, വാഴ തുടങ്ങിയവയായിരുന്നു പ്രധാന വിളകൾ. ഇപ്പോൾ നെല്ല് കുറഞ്ഞു വന്നു, കൂടാതെ റബ്ബർ കൃഷി വ്യാപകമായി വരികയാണു ഇവിടെ.
## അതിരുകൾ
*തെക്ക്‌ - ചെമ്മനാട്, കാറഡുക്ക പഞ്ചായത്തുകൾ
*വടക്ക് - ബദിയഡുക്ക, കുംബഡാജെ പഞ്ചായത്തുകൾ
*കിഴക്ക് - കിഴക്ക് മുളിയാർ, കാറഡുക്ക, കുംബഡാജെ പഞ്ചായത്തുകൾ
*പടിഞ്ഞാറ് - കാസർഗോഡ് നഗരസഭയും, മധൂർ, ചെമ്മനാട് പഞ്ചായത്തുകളും
## വാർഡുകൾ
1	കല്ലക്കട്ട, 2	അടുക്കം, 3	നെല്ലിക്കട്ട, 4	പിലാക്കട്ട, 5	നാരന്വാടി,	6	അർളടുക്ക, 7	ബാലടുക്ക,8	എ‍ടനീർ	
9	പാടി,	10	ആലംപാടി,	11	പടിഞ്ഞാർമൂല, 12	തൈവളപ്പ്,	13	ചെർക്കള വെസ്റ്റ്, 14	ചെർക്കള, 15	ബേർക്ക
16	പുലിക്കുണ്ട്, 17	ബേവിഞ്ച,	18	ചേരൂർ,	19	ചെങ്കള, 20	പാണലം, 21	നായന്മാർമൂല ടൗൺ, 22	സിവിൽ സ്റ്റേഷൻ,
23	എരുതുംകടവ്

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/chengalapanchayat 
*Census data 2001

വർഗ്ഗം:കാസർഗോഡ് ജില്ലയിലെ ഗ്രാമപഞ്ചായത്തുകൾ
ഹാരി ബെലാഫൊണ്ടെ

**ഹാരോൾഡ് ജോർജ് "ഹാരി" ബെലഫൊണ്ടെ ജൂനിയർ ** (ജനന നാമത്തിൽ ബെലഫോണെ എന്നായിരുന്നു) അമേരിക്കയിലെ പ്രശസ്തനായ  സംഗീതജ്ഞനും, പാട്ടുകാരനും, അഭിനേതാവും പൊതു പ്രവർത്തകനുമാണ്. 1927 മാർച്ച് ഒന്നാം തീയതി ന്യൂയോർക്ക് നഗരത്തിൽ ജനിച്ച ഇദ്ദേഹത്തെ അൻപതുകളിൽ കരീബിയൻ സംഗീതത്തിനെ രാജ്യാതിർത്തികൾക്കപ്പുറം പ്രശസ്തമാക്കാൻ നൽകിയ സംഭാവനകൾ കണക്കിലെടുത്ത്   "കലിപ്സോ സംഗീതത്തിന്റെ രാജാവ്" (ദ കിങ് ഒഫ് കലിപ്സോ) എന്നും വിളിക്കപ്പെടുന്നു. സിവിൽ, മനുഷ്യാവകാശ കാര്യങ്ങളുടെ ആജീവനാന്ത വക്താവായിരുന്നു ഹാരി. ജോർജ്ജ് ഡബ്ല്യു ബുഷ് ഭരണത്തികൂടത്തിന്റെ നയങ്ങളെ നിശിതമായി വിമർശിച്ച ഹാരിക്ക് തന്റെ കലാജീവിതത്തിൽ തെക്കൻ അമേരിക്കൻ ഐക്യനാടുകളിൽ വർണ്ണവിവേചനം നേരിടേണ്ടി വന്നു. അക്കാരണത്താൽ 1954 മുതൽ 61 വരെ അദ്ദേഹം തെക്കൻ അമേരിക്കൻ ഐക്യനാടുകളിൽ പരിപാടികൾ അവതിരിപ്പിക്കുന്നതിൽ നിന്നു വിട്ടുനിന്നു. ബനാന ബോട്ട് സോങ്ങ്, ജമ്പ് ഇൻ ദ ലൈൻ തുടങ്ങിയ പ്രശസ്തഗാനങ്ങൾ പാടിയ ഇദ്ദേഹത്തിന് മൂന്ന് ഗ്രാമി അവാർഡുകൾ ലഭിച്ചിട്ടുണ്ട്.

വർഗ്ഗം:1927-ൽ ജനിച്ചവർ
വർഗ്ഗം:മാർച്ച് 1-ന് ജനിച്ചവർ
വർഗ്ഗം:2023-ൽ മരിച്ചവർ
ഗോൾഡ് സൂക്ക് ഗ്രാന്റ് കൊച്ചി

എറണാകളം ജില്ലയിലെ വൈറ്റിലയിൽ സ്ഥിതിചെയ്യുന്ന ഒരു ഷോപ്പിങ്മാളാണ് **ഗോൾഡ്സൂക്ക് ഗ്രാന്റ്**. വെറ്റില ജംഗ്ഷനുസമീപത്തായാണ് ഈ മാൾ പ്രവർത്തിക്കുന്നത്. 500,000 ചതുരശ്ര അടി കച്ചവടസ്ഥാപനങ്ങൾപ്രവർത്തിക്കാനുള്ള സ്ഥലം ഈ മാളിലുണ്ട്.

ഗോൾഡ്സൂക്ക് മാൾ ചെയിനിൽ ഉൾപ്പെടുന്ന ഒരു മാളാണിത്. ഗുർഗോൺ അടിസ്ഥാനമാക്കി പ്രവർത്തിക്കുന്ന ഐറെൻസ് ആർ ഗ്രൂപ്പാണ് ഈ ചെയിൻ നിർമ്മിച്ചിട്ടുള്ളത്. അജിത്ത് അസോസിയേറ്റ്സ് ആണ് ഈ മാൾ രൂപകൽപ്പന ചെയ്തിട്ടുള്ളത് . ഐറെൻസ് ആർ ഗ്രൂപ്പിന്റെ കേരളത്തിലെ ആദ്യത്തെ സംരംഭമാണിത്.

ഈ മാളിന്റെ ഏറ്റവും താഴത്തെനിലയിൽ ബിഗ് ബസാർ ഗ്രൂപ്പിന്റെ ഫുഡ്ബസാർ എന്ന സൂപ്പർ മാർക്കറ്റ് പ്രവർത്തിക്കുന്നു. അമീബ എന്ന ഗെയിം സെന്ററാണ് മറ്റൊരു ആകർഷണം.
## ചിത്രശാല


പ്രമാണം:Gold souk grande Front.jpg|മുൻവശം
പ്രമാണം:Gold souk grande Center.jpg|ഉൾവശം
പ്രമാണം:Gold souk grande Top.jpg|മേലാപ്പ്
പ്രമാണം:Gold souk grande Flore.jpg|നിലകൾ
പ്രമാണം:Gold souk grande Pin Ball.jpg|പിൻ ബോൾ കളി
പ്രമാണം:Gold souk grande Ameba Game center.jpg|ഗെയിം സെന്റർ
പ്രമാണം:Gold souk grande Center Circle.jpg|നടുത്തളം
പ്രമാണം:Gold souk grande Escalators.jpg|എസ്കലേറ്ററുകൾ
പ്രമാണം:Gold souk grande Lenovo Shop.jpg|കമ്പ്യൂട്ടർ കട
പ്രമാണം:Gold souk grande Icecream Shop.jpg|ഐസ്ക്രീം കട
പ്രമാണം:Gold souk grande Night.jpg|രാത്രിയിൽ
File:Car Audio System Fitted in Honda Jazz.JPG|പ്രദർശിപ്പിച്ച ഒരു കാർ ഓഡിയോ സിസ്റ്റം


വർഗ്ഗം:കൊച്ചിയിലെ വ്യാപാരകേന്ദ്രങ്ങൾ
വർഗ്ഗം:കൊച്ചിയിലെ ഷോപ്പിങ് മാളുകൾ
അബാദ് ന്യൂക്ലിയസ് മാൾ

കൊച്ചിയിൽ സ്ഥിതിചെയ്യുന്ന ഷോപ്പിംഗ് മാളാണ് അബാദ് ന്യൂക്ലിയസ്. മരട് എന്നസ്ഥലത്താണ് ഈ മാൾ പ്രവർത്തിക്കുന്നത്. ദേശീയപാത 544 ൽ നിന്നും 1.5 കിലോമീറ്റർ മാറിയാണ് ഈ മാൾ. 125,000 ചതുരശ്ര അടി കച്ചവടസ്ഥാപനങ്ങൾപ്രവർത്തിക്കാനുള്ള സ്ഥലം ഈ മാളിലുണ്ട്.45,000 ചതുരശ്ര അടി സ്ഥലം ഓഫീസുകൾക്കായി മാറ്റിവച്ചിരിക്കുന്നു.ഇന്ത്യയിലെ ആദ്യത്തെ LEED സാക്ഷ്യപ്പെടുത്തിയ ഗ്രീൻ മാളാണിത്.
## ചിത്രശാല

പ്രമാണം:Abad Nucleus Mall Front.jpg|ന്യൂക്ലിയസ് മാൾ
പ്രമാണം:Abad Nucleus Mall Entrance.jpg|പ്രവേശന കവാടം
പ്രമാണം:Abad Nucleus Mall Name Board.jpg|പേര്
പ്രമാണം:Abad Nucleus Mall Top.jpg|മേലാപ്പ്
പ്രമാണം:Abad Nucleus Mall Inside.jpg|അകവശം
പ്രമാണം:Abad Nucleus Mall Store.jpg|കടകൾ
പ്രമാണം:Abad Nucleus Mall Levels.jpg|നിലകൾ
പ്രമാണം:Abad Nucleus Mall Game center.jpg|ഗെയിം സെന്റർ
പ്രമാണം:Abad Nucleus Mall Food court.jpg|ഫുഡ് കോർട്ട്
പ്രമാണം:Abad Nucleus Mall Center Circle.jpg|നടുത്തളം
പ്രമാണം:Abad Nucleus Mall Escalators.jpg|എസ്കലേറ്ററുകൾ


വർഗ്ഗം:കൊച്ചിയിലെ വ്യാപാരകേന്ദ്രങ്ങൾ
വർഗ്ഗം:കൊച്ചിയിലെ ഷോപ്പിങ് മാളുകൾ
കാട്ടൂർ (വിവക്ഷകൾ)

* കാട്ടൂർ ഗ്രാമപഞ്ചായത്ത് -
* കാട്ടൂർ (ആലപ്പുഴ) - ആലപ്പുഴ ജില്ലയിലെ ഒരു ഗ്രാമം
* കാട്ടൂർ (തൃശ്ശൂർ) - തൃശ്ശൂർ ജില്ലയിലെ ഒരു ഗ്രാമം
* കാട്ടൂർ (പത്തനംതിട്ട) - പത്തനംതിട്ട ജില്ലയിലെ ഒരു ഗ്രാമം
ബേ പ്രൈഡ് മാൾ

കൊച്ചി മറ്റെൻഡ്രൈവിൽ സ്ഥിതിചെയ്യുന്ന ഷോപ്പിംഗ് മാളാണ് ബേ പ്രൈഡ് മാൾ. ഈ മാളിന് രണ്ടുനിലകളുണ്ട്. ആകെ 42000 ചതുരശ്രഅടി സ്ഥലം കച്ചവടത്തിനായി മാറ്റിവച്ചിരിക്കുന്നു. ഇതിൽ ഒരു ഗെയിം സെന്ററും ഫുഡ്സെന്ററും പ്രവർത്തിക്കുന്നു.
## ചിത്രശാല


പ്രമാണം:Bay_Pride_Mall.jpg|മുൻവശം
പ്രമാണം:Bay_Pride_Mall_entrance.jpg|പ്രവേശനകവാടം
പ്രമാണം:Bay_Pride_Mall_Inside.jpg|അകവശം
പ്രമാണം:Bay_Pride_Mall_Game_Center.jpg|ഗെയിം സെന്റർ
 പ്രമാണം:Bay_Pride_Mall_Escalator.jpg|എസ്കലേറ്റർ
 പ്രമാണം:Bay_Pride_Mall_Upstair.jpg|മുകൾനില


വർഗ്ഗം:കൊച്ചിയിലെ വ്യാപാരകേന്ദ്രങ്ങൾ
വർഗ്ഗം:കൊച്ചിയിലെ ഷോപ്പിങ് മാളുകൾ
ഓമനപ്പുഴ

കേരളത്തിലെ ആലപ്പുഴ ജില്ലയിലെ മാരാരിക്കുളത്തിനു സമീപമുള്ള ഒരു തീരദേശഗ്രാമമാണ് **ഓമനപ്പുഴ**. കാട്ടൂർ, പോളത്തൈ, വളവനാട്, പ്രീതികുളങ്ങര, കലവൂർ, പാതിരാപ്പള്ളി, ചെട്ടിക്കാട് എന്നിവയാണ് സമീപപ്രദേശങ്ങൾ. കയർ, കയറുൽപ്പന്നങ്ങൾ എന്നിവയുടെ നിർമ്മാണം മിക്ക വീടുകളിലും നടക്കുന്നു. മത്സ്യബന്ധനമാണ് മറ്റൊരു പ്രധാന വരുമാനമാർഗ്ഗം.
‎
## പുറത്തേക്കുള്ള കണ്ണികൾ
റെയ്‌നോൾഡ്‌സ് പുരയ്ക്കൽ

കേരളാ ലത്തീൻ കത്തോലിക്കാസഭയിലെ ദൈവദാസപദവിലെത്തിയ ആദ്യ വ്യക്തിയാണ് **റെയ്‌നോൾഡ്‌സ് പുരയ്ക്കൽ** (  (1910-1988). 2010 ഡിസംബർ 28 നാണ് ദൈവദാസനായി പ്രഖ്യാപിക്കപ്പെട്ടത്. അനാഥരുടെ വല്യച്ചനെന്ന് ഇദ്ദേഹം അറിയപ്പെടുന്നു. അദ്ദേഹത്തിന്റെ നൂറാം ജന്മദിനത്തിലാണ് ആലപ്പുഴ ബിഷപ്പ് സ്റ്റീഫൻ അത്തിപ്പൊഴിയിൽ ആലപ്പുഴ മൗണ്ട് കാർമ്മൽ കത്തീഡ്രലിൽ വച്ച് ഈ  പ്രഖ്യാപനം നടത്തിയത്. അദ്ദേഹം സ്ഥാപിച്ച അനാഥാലയത്തിൽ വച്ചാണ് പ്രഖ്യാപനത്തിനുള്ള പ്രധാന ചടങ്ങുകൾ നടന്നത്.

## ജനനം
1910 ഡിസംബർ 28ന് പുരയ്ക്കൽ കുടുംബത്തിലെ ജോസഫിന്റെയും മറിയക്കുട്ടിയുടേയും മൂത്തപുത്രനായി അർത്തുങ്കലിന് അടുത്തുള്ള ചെത്തി എന്ന ഗ്രാമത്തിലാണ് ജനനം. അർത്തുങ്കലിലെ കുരിശ്ശിൻകൽ എന്ന പുരാതന  കുടുംബത്തിലെ ഒരു ശാഖയാണ് പുരയ്ക്കൽ കുടുംബം.

## പുറത്തേക്കുള്ള കണ്ണികൾ

* ഔദ്യോഗിക വെബ്‌സൈറ്റ്  

## അവലംബം

വർഗ്ഗം:1910-ൽ ജനിച്ചവർ
വർഗ്ഗം: 1988-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:റോമൻ കത്തോലിക്കാ സഭയിലെ ദൈവദാസർ
__INDEX__
ഹ്വാംഗ് ഹെ നദി

thumb|മഞ്ഞനദിയുടെ മുഖത്തെ ഡെൽറ്റയിൽ കഴിഞ്ഞ രണ്ടു പതിറ്റാണ്ടുകൾ കൊണ്ടുണ്ടായ മാറ്റങ്ങൾ.

ചൈനയിലെ ഏറ്റവും വലിയ രണ്ടാമത്തെ നദിയും ലോകത്തിലെ ഏറ്റവും വലിയ ആറാമത്തെ നദിയുമാണ് **മഞ്ഞ നദി**, ചൈനയുടെ ദുഃഖം,**ഹ്വാംഗ് ഹൊ** എന്നീ പേരുകളിൽ അറിയപ്പെടുന്ന **ഹ്വാംഗ് ഹെ നദി**.(; ചിങ് ഹായ് പ്രവിശ്യയിലെ  ബയാൻ ഹാർ മലനിരകളിൽനിന്നും ഉത്ഭവിച്ച് ശാന്ത സമുദ്രത്തിൽ പതിക്കുന്ന ഈ നദിക്ക് 5,464 കിലോമീറ്റർ നീളമുണ്ട്.

ഹ്വാംഗ് ഹെ നദീതടം വടക്കൻ ചൈനീസ് സംസ്കാരത്തിന്റെ ഉത്ഭവസ്ഥലമായതിനാൽ ചൈനീസ് സംസ്കാരത്തിന്റെ കളിത്തൊട്ടിൽ എന്നും അറിയപ്പെടുന്നു. മഞ്ഞ നദിയിലെ  വെള്ളപ്പൊക്കം വളരെയേറെ ജീവഹാനിക്കും നാശനഷ്ടങ്ങൾക്കും കാരണമാകുന്നതിനാൽ ഈ നദിയെ ചൈനയുടെ ദുഃഖം എന്ന് വിളിക്കുന്നു, ഭൂമിയിൽ ഏറ്റവും അധികം ജീവഹാനി  വരുത്തിവച്ച പ്രകൃതിദുരന്തങ്ങളിൽ,  പത്തു ലക്ഷം മുതൽ നാൽപ്പത് ലക്ഷം വരെ ആളുകളുടെ മരണകാരണമായെന്ന് കരുതപ്പെടുന്ന,1931ലെ ഹ്വാംഗ് ഹെ വെള്ളപ്പൊക്കം  ഉൾപ്പെടുന്നു.

## പേര്
പുരാതന ചൈനീസ് സാഹിത്യത്തിൽ മഞ്ഞനദിയെ സൂചിപ്പിക്കാനായി  (പുരാതന ചൈനീസ്: **C.gˤaj*), എന്നാണെഴുതുക. ആധുനിക കാലത്ത് ഈ വാക്ക് നദി എന്ന അർത്ഥത്തിലാണ് ഉപയോഗിക്കപ്പെടുന്നത്. ബി.സി. 206-ൽ എഴുതപ്പെട്ട ഹാനിന്റെ പുസ്തകം എന്ന ഗ്രന്ഥത്തിലാണ്  (പുരാതന ചൈനീസ്: **N-kʷˤaŋ C.gˤaj*; മദ്ധ്യകാല ചൈനീസ്: *ഹ്വാങ് ഹാ*) എന്ന പദം ആദ്യമായി ഉപയോഗിക്കപ്പെടുന്നത്. ബി.സി.206-നും എ.ഡി. 9നും ഇടയിലുണ്ടായിരുന്ന പടിഞ്ഞാറൻ ഹാൻ രാജവംശത്തിന്റെ കാലത്താണ് ഗ്രന്ഥം എഴുതപ്പെട്ടത്.

മഞ്ഞ നദി എന്ന് വിളിക്കാൻ കാരണം നദിയുടെ അവസാന ഭാഗങ്ങളിൽ മഞ്ഞ നിറത്തിലുള്ള ചെളി കലങ്ങിയ വെള്ളം കാണപ്പെടുന്നതുകൊണ്ടാണ്.

'കറുത്ത നദി' എന്നായിരുന്നു മംഗോളിയൻ ഭാഷയിൽ ഈ നദിയെ പണ്ടുകാലത്ത് വിളിച്ചിരുന്നത്. ലോവെസ്സ് പീഠഭൂമിയിൽ പ്രവേശിക്കുന്നതിനു മുൻപ് നദി തെളിഞ്ഞാണൊഴുകുന്നത്. മംഗോളിയൻ ഭാഷയിൽ ഇപ്പോഴുള്ള പേര് (ഇന്നർ മംഗോളിയയിൽ പ്രത്യേകിച്ച്) *ഹറ്റാൻ ഗോൽ* (, "നദീ റാണി"). എന്നാണ്.  മംഗോളിയയിൽ *സാർ മോറോൺ* (, "മഞ്ഞനദി") എന്നാണ് പൊതുവിൽ നദിയെ വിളിക്കുന്നത്.

ടിബറ്റൻ ഭാഷയിൽ ക്വിൻഹായി പ്രദേശത്ത് ഈ നദിയെ "മയിലിന്റെ നദി" (ടിബറ്റൻ: །, *മാ ചു*; ചൈനീസ്: ലഘൂകരിച്ചത് , പരമ്പരാഗതം , പിൻ‌യിൻ *Mǎ Qū*) എന്നാണ് വിളിക്കുന്നത്.

## അവലംബം


## പുറത്തേയ്ക്കുള്ള കണ്ണികൾ

* Yellow River Conservancy Commission:Yellow River
* Yellow River  at University of Massachusetts Dartmouth
* Listen to the ''Yellow River Ballade'' from the Yellow River Cantata
* First raft descent  of the Yellow River from its source in Qinghai to its mouth (1987)
* Yellow River at risk – Greenpeace China 
* video.nytimes.com 
* Climate Change Impacts and Adaptation Strategies in the Yellow River Basin – UNESCO report 

വർഗ്ഗം:ഏഷ്യയിലെ നദികൾ
വർഗ്ഗം:തിബെത്തിലെ നദികൾ
വർഗ്ഗം:ചൈനയിലെ നദികൾ